Arvest kentañ | Daskor\nEr c’hentañ arvest, Gwenc’hlan, an Drouiz-meur, en deus dastumet Drouized ar vro holl evit en em glevout ganto da lazhañ Tremeur, hervez an doare merket gant an doueoù !\nN’eo ket a-walc’h d’ar re-mañ kaout gwad Tremeur ; ar gwad-se ne dalvo netra ma n’eo ket skuilhet gant dorn e dad, ha gant asant an holl Drouized gwitibunan ; ma vez graet ar sakrifis en doare-se, neuze relijion an doueoù kozh a vezo saveteet er vro !\nMet setu Taliesin, drouiz yaouank, o sevel e vouezh : ne asanto biken da ul lid ken kriz ; treiñ a ra zoken kein d’an Drouized, hag un nebeud Drouized all d’e heul, evit mont da glask Tremeur ha d’e zifenn ouzh ar marv.\nGwenc’hlan a zo mantret ; telenn santel an Drouized kozh a dorr etre e zaouarn ; ha kement-se a zo un sin fall ; touiñ a ra ar beleg kozh a deuio evelato a-benn eus e vennozhioù ! Tremeur a vezo lazhet, kousto pe gousto, hag an doueoù kozh a vezo mistri !\nGWENC’HLAN, TALIESIN, AN DROUIZED\nGwenc’hlan er c’hreiz, ar re all, renket en daou du.\nPelec’h ’mañ an tri Drouiz em boa kaset o zri,\nDre hentoù Breizh-Izel, gant bep a gevredi ?\nTe, da gentañ, Frial, ’moa kaset da c’hervel,\nEvit sikour da vro, Drouized Breizh da sevel :\nLavar peseurt respont ’teus bet gant da vreudeur,\nHa peseurt degemer da gannad an Drouiz-meur ?\nEus a vro Vreizh, Gwenc’hlan, echu ganin an dro ;\nFurchet ha difurchet ’meus kement korn distro,\nEus a enezenn Sun betek mein-hir Karnak,\n’Lec’h ma kreden ’vije kuzhet un Drouiz bennak !\nRec’hel ar mor warno an tarzhioù o tibun,\nRe ar menez faoutet o fenn gant ar gurun,\nBep eil o deus klevet va mouezh kreñv o c’hervel,\nDa harpañ ar Vamm-Vro, Drouized Breizh da sevel !\nPeurliesañ n’eus bet, evit respont da’m mouezh,\nNemet trouz an avel pe kri al loened gouez !\nPet dervenn sakr, gwechall o vodañ dindani\nDrouized, stankoc’h eget ar skourroù ’yoa warni,\nN’eus diouto chomet nag un Drouiz nag ur skourr !\nPeoc’h ar marv e lec’h ma kane teodoù flour,\nEskern lezet gant ar bleizi war o dilerc’h :\nSetu ar pezh am eus kavet e meur a lec’h,\nA-us d’o, e-stribilh eus ur skourr uhelvarr,\nE-kichen ar falz aour, an delenn dilavar !…\nO Gwenc’hlan, o Drouiz-meur, disterig eo ar rumm\nEus an Drouized em eus, dre Vreizh, gellet dastum\nDa zont amañ, hiriv : emaint holl en-dro dit !\nN’eus forzh ! Eus an doueoù eo a teu ar gounid,\nHa n’eo ket eus niver pe eus galloud an dud ;\nNe vo nemet kaeroc’h ha sklêroc’h ar burzhud\nPa vezimp deuet a-benn, ni strolladig netra,\nDa lakaat, gant hon dorn, penn ar bobl da blegañ,\nHag en despet dezhañ da soublañ ur wech c’hoazh,\nWar e zaoulin, dirak doueoù an Derv bras !…\n– Klevit eta bremañ perak, Drouized santel,\nAm eus, ’vit dont amañ, ho kalvet eus a-bell !\nRak spered un doue zo o c’hwezhañ warnon,\nHa d’e heul va spered a nij dre an oabl don,\n’Lec’h ma skriv biz Doue, war levrioù ar stered,\nAl lezennoù santel ’zo o c’houarn ar bed !\nMe a wel ur Groaz prenn, tri c’hant vloaz zo peurvrein ;\nMe ’wel un dervenn vras, yac’h ha kreñv ’vel ar mein,\nGoude mil ha mil bloaz he c’halon en he c’hreiz ;\nEus a skeud an dervenn a dec’h holl Bobloù Breizh,\nTouellet gant komzoù beleien pennoù moal,\nD’en em reiñ, ’harz ar Groaz, da Zoue ur Vro all !…\nO skrijusañ torfed eus an holl dorfedoù :\nGant Bobloù Breizh-Izel, nac’het o doueoù !…\nSkrijus a vo ivez an dle ’rank an douar\nDa baeañ ’vit terriñ nerzh spontus o c’hounnar !\nO ! lavar deomp eta, rak mall eo ganeomp klevout,\nPeseurt digoll zo ret d’an doueoù da gaout ;\nNa pa ve ret hor gwad deomp-ni, holl Drouized Breizh,\nNa pa ve zoken ar galon ’zo ’n hor c’hreiz :\nHor gwad hag hor c’halon ni a rofe, laouen,\n’Vit prenañ, o doueoù, silvidigezh ar c’houenn.\nUl liamm sakr a zo, hag eñ heñvel a-walc’h\nEus al liammoù kreñv ha burzhudus a zalc’h\nHa doueoù ha tud skoulmet strizh etrezo ;\nAl liamm santel-se eo an hini a zo\nO skoulmañ etrezo ha tad ha krouadur,\nHa ne c’heller ket skeiñ an den en e natur\nEus ur boan skrijusoc’h, eus un donoc’h gouli,\nEget ober dezhañ diframmañ ha terriñ\nAl liammoù bev-se, liammoù graet gant gwad,\nA zo skoulmet etre ar bugel hag e dad.\nAl liamm-se, sanket e c’hwrizioù bev ken don,\nEo a rank hor gontell skeiñ evit kaout ar pardon !\nYa, dre vuntr e vugel c’hwec’h gwech merzheriet,\nKalon un tad ez bev ’dle bezañ kinniget !\nUn tad war an daol-maen, an eil war egile\nA dle skeiñ ha lazhañ c’hwec’h eus e vugale !\nVa gwad eus da glevet a zo strafuilhet holl,\nHa skrijañ ’ra va mel ennon gant an horrol !\nPelec’h a vo kavet un tad ken dinatur ?\nGWENC’HLAN o tiskenn eus an daol-maen\nKonomor ’neus dija lazhet pemp krouadur !\nEvit peurachuiñ e labour, ar C’hont-meur\nA dle skuilhañ fenoz gwad ar c’hwec’hvet : Tremeur !\n…Gwalbran, pa vezo poent, ha prest a vo ar C’hont ?\n’Mañ o c’hortoz an eur, war ribl al lenn, du-hont !\nD’an douar, d’an avel e skouarn hag e fri,\nEizh devezh zo emañ dre ar c’hoad ’vel ur c’hi !\nA-wechoù war ar gwez an uhelañ e pign,\nHa pa ne wel netra o tont, e zent a skrign,\nHejañ ’ra e armoù gant kriadennoù gouez,\nGant arraj a zispenn ar ruskenn eus ar gwez.\nA-wechoù, er c’hontrol, e zorn war e vizaj,\nAstennet d’an douar na ne fich na ne flach,\nEvel ur c’hrouadur a ziroll da grenañ,\nDa ziframmañ e vlev eus e benn ’n ul leñvañ,\nO komz, oc’h hirvoudiñ en e bart e-unan :\n« Gwad adarre, ’mezañ, da c’hwad, mab a garan ! »\nNeuze, pa ne vije soudarded war e dro,\nD’ar gêr en despet din e tec’hfe prim en-dro !\nKae, ha gra d’ar C’hont-meur gedal c’hoazh ur pennad !\nMet, ha deut eo ivez ar mab goude an tad ?\nGanez, Gwenc’hlan, eo bet roet din urzh da glask,\nHa da stlejañ, evel un oan war bouez e nask,\nMab yaouank Konomor da ziwadañ amañ.\nAmzer ha poan ’meus bet ’vit kaout krog ennañ ;\nRak Gildas, o c’houzout ’oa klasket gant ar C’hont,\nE guzhe dre ar vro, gwech amañ, gwech du-hont,\nHep reiñ d’ar c’hrouadur, na da zen all ebet,\nDa anaout ar gerent a bere oa ganet.\nGoude meur a dro ven, ur pardaez ec’h erruis\nDa c’houlenn va lojeiz e toull dor menec’h Ruiz !\nEno eo e welis hag hen anavezis\nAr paotr eus dremm e vamm, eus ment nerzhus e dad.\nEus a vanati Ruiz, Gildas a yoa abad.\nGoulenn a ris gantañ bezañ manac’h ivez ;\nKement a ris zoken ma teuis dizale\nDa vezañ e vignon, ha mestr-skol gant Tremeur ;\nEvel-se ’meus gellet ho kelenn war an eur,\nPa zivizas Gildas kas eus a ribl ar mor\nDa bourmen dre amañ mab ar c’hont Konomor.\nGildas en deus lezet ac’hanon penn-da-benn\nDa renkañ ar beaj eus va c’hoant, ha va fenn,\nDa zibab an hentoù, da verkañ e pe boent\nKemeret al lojeiz hag ar pred ’hed an hent.\nAes eo bet din eta, hag el lec’h hag en deiz,\nHervez da c’hoant, teuler an oan e skilf ar bleiz.\nMat eo d’an oan pa lip glizh ar flourennoù glas,\nMat eo d’ar bleiz pa lonk gwad an oan a lazhas ;\nHa mat dit ivez, Drouiz, pa c’hell da gontell noazh\nLakaat war an douar da redek, ’vel ur voaz,\nAr gwad a c’houlenne an doueoù santel.\nC’hwezh ar gwad-se zo din dous evel blaz ar mel !\nEvelato, Drouized, ’benn kondaoniñ un tad\nDa lazhañ ur bugel ganet diwar e c’hwad,\nEo ret ’pije kavet ur c’houenn a dud hudur,\nUr c’houenn a dud sarpant, eo d’an holl plijadur\nO gwelet gant o broud ha gant bilim o dent,\nEn em zrailhañ an eil egile war an hent !\nKlevet ’teus eo Tremeur eus an uhelañ gouenn,\nEus ar c’hoshañ a c’hell biskoazh genel un den :\nMuioc’h a Rouaned zo eus e dadoù-kozh\nEget a steredenn o lugerniñ en noz ;\nGouenn Rouaned ’int bet dre an holl gantvedoù,\nHa n’eus gouenn dud ebet ken tost d’an doueoù !\nMet ganeoc’h da vervel, pa eo barnet hiriv,\nPa ma varr ar vlerum2 kontell griz ar bourrev :\nTremeur, en e c’hwazhied, n’en deus dalc’het takenn\nEus ar gwad a verve e kalon tud e c’houenn ?\nAr gwel eus a Dremeur hepken a zo a-walc’h\n’Vit gouzout pegen kreñv ha divlam a gendalc’h,\nDre e c’hwazhied flour, gwad ar Rouaned kozh ;\nE benn sonn zo warnañ ’vel pa vez o c’hortoz,\nWar e vlev flour, ’giz lin, kelc’h aour ar gurunenn ;\nAnezhañ e-unan, pa gomz, a stou va fenn !\nHa daoust ma ne ziverr ’met mel eus e vuzell,\nSklêr eo evelato da gompren, er brezel,\nPegen taer a drouzfe ma zirollfe, un deiz,\nNerzh an tan a santer o c’horiñ en e greiz\nHa setu goulskoude an den a vo bremaik\nSkuilhet aze e c’hwad ha dispennet e gig !\nAr gwad a ziskennas eus gwazhied Arzhur,\nAr gwad a vag an dorn gouest da zerc’hel ar stur,\nDa sturiañ bagig Breizh ’dreuz tarzhioù ha rec’hel,\n’Dreuz spont ar c’hurunoù ha kounnar an avel !\nMa ve puroc’h ar gwad c’hoazh en e izili,\nKreñvoc’h ’vit mel derv, glanoc’h ’vit bleuñv lili,\nNe ve evidon-me nemet gwelloc’h a se\nDa ruziañ an daol-maen santel a zo aze.\nRak ar c’hwezh anezhañ, dre an oabl o sevel,\nNe ve nemet c’hwekoc’h a se evit gervel\nDoueoù ar Geltied da zistreiñ en hon touez,\nDa rentañ d’hor bro gozh ha d’hor gouenn ar vuhez !\nWar douar hon tadoù, perak ne glevomp-ni\nNemet peoc’h ar marv pe mouezh ar velkoni ?\nLuduet ar c’hêrioù, lazhet o fobloù tud,\nWar ar maezioù o ren an anevaled mut,\nAr Vretoned diwad ha dinerzh da zerc’hel\nLostennoù an alar pe kleze ar brezel ?\nPerak ’ta, ma n’eo ket abalamour ma’z eo\nTec’het an doueoù a zalc’he, yac’h ha bev,\nE-kreiz ar Vretoned ar gwad kozh da virvi ?\nHag a-walc’h eo, ’gav dit, gwad oaned pe tirvi\nDa baeañ an eurvad da welet, war ar vro,\n’Vit yac’haat e goulioù, hon doueoù distro ?\nUr vouezh a zo ennon o sevel hag a gri\nNe c’hell ket doueoù kaout kalon ken kriz !\nUn doue zo doue evit reiñ ar vuhez,\nN’eo dreist an den nemet dre vrasoc’h madelezh ;\nHa pa teu dorn an den er bed da lakaat freuz\n’Vit yac’haat ar gouli, piv a gredfe n’ho peus,\nDoueoù, ken remed nemet ur gouli all ?\nWar zigarez eo aet gouenn ar Geltied da fall,\nPiv a gredfe a ve mennozh e doueoù\nDont d’e yac’haat gant gwad, lazherezh ha muntroù ?\nPiv en deus troet dit da spered, ma kredez\nSevel, a-enep din, da vouezh evel ma rez ?\nPiv en deus gwashoc’h c’hoazh troet dit da hini,\nMa kredez dirak tud, evel pa vent bleizi,\nDisplegañ hep ruziañ mennozhioù ken euzhus ?3\nMa sellfes eus va blev gwenn-kann, a-raok respont,\nA skornfe war da deod komzoù ken divergont !\nDrouiz, gant ar gwad me ’wel hiriv ruz da vlev gwenn,\nGant ur gwad divlam prest da gouezhañ war da benn !\nTe ’gav dit eo divlam, va mab, gwad an hini\nA zeu, dre draisoni, da c’hwezhañ kasoni\nE kalon an doueoù a-enep tud e c’houenn ?\nTreitour eo neb a c’halv war e vro an estren ;\nHag eñ n’eo ket mil gwech gwashoc’h treitour an neb\nA lak kounnar Doue da sevel ’n e enep ?\nMard eo treitour, galvit Tremeur dirak ar varn ;\nMa tle mervel, lakit anezhañ ’tre daouarn\nAr bourrev, ez eo kement-se e vicher ;\nMet kondaoniñ e dad da vezañ e giger !\nA ! kentoc’h ma vez sklêr eo Tremeur un treitour,\nMe c’houlennfe bezañ va-unan difennour\nDa’m doueoù ha da’m bro ! Me z-afe ’n o anv\nEnep Tremeur, da reiñ pe da gaout ar marv.\nWar da zaol-maen, pa rank skuilhañ ur gwad divlam,\n’Forzh piv ouzhomp hon daou en divije bet lamm,\nC’hwi a rafe dezhañ war ar maen didruez\nPeurachuiñ da reiñ e c’hwad hag e vuhez !\nLez e peoc’h da gleze stag eus e c’houriz ler,\nN’eo ket gwad nag emgann ganez a c’houlenner !\nAn doueoù amañ ne c’houlennont ouzhit\nNemet ma kemeri perzh ganeomp holl el lid !\nEvit miret ouzh brec’h Konomor da grenañ,\nPa grogo er gontell, ni ’grogo da ganañ\nHa da ganañ ken taer, ma c’hwezhimp, gant hor c’han,\nE kalon Konomor ar gounnar hag an tan !\nPep Drouiz eo ret dezhañ skeiñ Tremeur da vervel\nGant nerzh e youl, ha nann gant beg lemm e gontell !\nKaer en defe mil gwad redek ruz, a-boulloù,\nGantañ ma ne ve ket kemmesket hor youloù,\nA chomfe dic’halloud ar gwad da zinerzhañ\nVeñjañs an doueoù, warnomp prest da gouezhañ !\nHa ma chomfe un drouiz hepken hep unaniñ,\nEvit ar muntr sakr-mañ, e youl gant hon hini,\nA-walc’h ’ve kement-se evit kas da nean[t]\nAl lid-mañ en deus din koustet kement a boan.\nMat, neuze eo koulz dit, a-raok ober an taol,\nChom hep prepar amañ ar gontell hag an daol ;\nRak un drouiz zo amañ ha ne garfe biskoazh,\n’Vit ur seurt muntrerezh, o Drouized, reiñ deoc’h skoaz !\nO !… krediñ a rafen emaoc’h oc’h ober goap !\nPetra ! N’eo ket a-walc’h a deufe gwad ur mab\nDa zistankañ bremaik dindan kontell e dad,\nDa verañ d’an douar dirak hon daoulagad ?\nNebeud eo chom hep sailh’ war ur seurt aneval !\nPa zispenno e vab, ret a vo c’hoazh, gant mall,\nTeuler e gwad ha neuiñ4 hor c’halonoù laouen !\nN’eo ket a-walc’h ur muntr da zoueoù hor gouenn ?\nPep drouiz en e galon a dle reneveziñ\nAn torfed a dlefe ober dezho heugiñ !\nO doueoù digriz, ne fell deoc’h war ho tro\nKaout ’met beleien a vuntr hag a varv !\nEvit da zoueoù, marvet eta ar feiz,\n’Moa gant ken bras soursi maget dit en da greiz ?\nTe, am boa dibabet e-touez da holl vreudeur\n’Vit dougen da’m c’houde kurunenn an Drouiz-meur,\nTe eo a deu hiriv da c’hlaourañ warni,\nHa d’e bresañ dindan da dreid e-kreiz ar pri ?\nO, siwazh ! piv eta en deus laeret warnon,\nVa mab Taliesin, teñzor aour da galon ?\nLaeret eo da galon gant ar manac’h penn moal,\nPa n’em eus ket outañ gouezet mat e ziwall !\nDen ne c’hellfe laerezh kalon Taliesin :\nDa reiñ da neb a gar va c’halon a zo din.\nDit a oa va c’halon, dit ha da’z doueoù :\nTe eo ’teus etrezomp troc’het al liammoù\nGant da gomzoù, krishoc’h ’vit dremm ar gontell dir !\nMa ’tije kendalc’het, gant ar vad hag ar gwir,\nDa vagañ va c’halon, betek eur da varv\n’Vijen chomet ganez dindan skeud da zerv !\nMet pell zo e santen o tont, eus da vuzell\nWar va spered, felc’h trenk kemmesket gant ar mel !\nPell zo en da gomzoù a sante va spered\n’Vel koumoulennoù noz o tont a-heul ar sked !\nHiriv, n’ez out mui din nemet un heol mouget,\nNe zistaolez mui din nemet noz ha moged !\nPell ouzhit a fell din, gant euzh, kemer an tec’h,\nDa glask an deiz nevez, du-hont, n’ouzon pelec’h !\nEvel ar c’harv skuizh a red d’an eienenn,\nWar-eeun, hep netra ’met e sec’hed d’e ren,\nMe a yelo a-dreuz an noz ken a gavin,\nDirak va daoulagad, ar sklêrijenn vintin !\nDiblas a ra da vont kuit.\nGWENC’HLAN o stankañ an hent gant e gleze\nHag a gav dit tec’hel ouzhomp-ni evel-henn ?\nMe a fell din, a-raok ma tec’hi ac’halenn,\nA ve war an daol-maen peurachuet al lid,\nNe c’hellomp reiñ dezhañ e hollc’halloud hep dit !\nTALIESIN a denn e gleze ivez\nAl lid-se, ur wech c’hoazh, a chomo dic’halloud\nMard eo ret deoc’h, evit e lakaat da dalvout,\nKaout va bolontez unanet gant ho re !\nNann ! biken na droin va youl da gement-se,\nHa renoñs d’e lazhañ koulz a ve deoc’h eta,\nPeogwir ne dalvo deoc’h e varv da netra !\nVa faotr, n’ouzez ket c’hoazh petra eo an Drouiz kozh !\nKrediñ ’rez n’eus ouzhin nemet moged ha noz ?\nMe a ziskouezo dit a zo luc’hed ha tan\nEnnon, a-walc’h evit da’z pulluc’hañ dindan !\nDrouized, krogomp ennañ d’e lazhañ war an eur !\nEvel-se ne chomo en hon touez, o breudeur,\nTreitour ebet da zinerzhañ al lid santel !\nWarnout ’vo da gentañ esaet ar gontell !\nUN DROUIZ gant e gleze a zifenn Taliesin\nMe ’dro a-du gantañ : biken ne c’houzañvin\nA ve dirazon-me skoet Taliesin !\nUN DROUIZ ALL ar memes tra\nYa, gant Taliesin emañ ar wirionez !\nEus da glevet, Gwenc’hlan, me ’meus bet spont ha mezh ;\nUN TREDE evel an daou all\nGant hon dorn nag hor youl, biken, skoaz ne rimp-ni\nHa pa’z eo ken digriz doueoù an taolioù-mein,\nDezho, gant Taliesin, ni hiriv a dro kein !\nKlevet mouezhioù drouized o sevel ’enep din,\n’Enep din o sevel da vouezh, Taliesin !\nAn Drouized dirazon rannet e div rummad,\nGant tan-gwall ar veñjañs a verv o daoulagad,\nEmañ o c’hlezeier ganto ’tre o daouarn !\nEn-dro din luc’hadenn an dir, trouz an houarn…\nEneoù an Drouized kozh, diwallerien ar vro,\nDeredit amañ holl eus a beoc’h ar marv,\nDa zistanañ o gwad hag o c’halon direizh !\nPaouez, te, da bediñ eneoù Drouized kozh Breizh,\nRak, ma komzfent hiriv, e rofent o mallozh\nD’an neb en deus mesket, gant o c’hentelioù kozh,\nSorc’hennoù ken mezhus hag ar re ’teus bremaik,\nGant da c’henoù tromplus kredet deomp-ni kinnig !\nDrouized kozh, ha n’eo ket hoc’h ene a santan\nEn eur-mañ, em c’halon o c’hwezhañ tez ha tan ?\nYa, ho mouezh a glevan, o tisklêriañ din sklêr\nNe zeu, eus muzelloù Gwenc’hlan, nemet gevier.\nTec’hel a reomp bremañ ; met pa vo deut an eur,\nNi ’vezo holl amañ evit difenn Tremeur,\nEvit difenn ivez kredenn ar wirionez,\nEvel ur mel trenket troet e gaou ganez.\nTaliesin o kanañ, taer ha kreñv, war don Arzhur, troet war-zu Gwenc’hlan.\nTON AN DISKAN\nEtre da zaouarn ne gan ken,\nRaou[l]et warni ar seizh kordenn,\nO Drouiz Gwenc’hlan, an aour-delenn.\nTON AR C’HOUBLAD o treiñ e gein da Wenc’hlan ’n ur ganañ dousoc’h\nMet, war an avel a teu din,\nKan un delenn, ouzh he c’herden5\nMouezh sklêr an alc’hweder mintin.\nDISKAN war-zu Gwenc’hlan\nSec’het he skourr hag he ruskenn,\nAr preñv, o krignat he gwrizienn,\nDa zervenn gozh ’vrall ’us da benn.\nTON AR C’HOUBLAD o treiñ e gein\nGwez nevez dre Vreizh en em skign,\nHañv-goañv glas evel gwez ivin,\nO verañ outo mel ha gwin.\nA-raok mervel ’drek an dorgenn,\nDa heol a horjell hag a gren\nDre hentoù an neñv o tremen.\nAR C’HOUBLAD o treiñ e gein\nUn heol nevez en oabl a bign,\nO tistaol gor ha nerzh divin,\nO gwazed Breizh, ’leizh hor peultrin.\nHa kuit gant e vignoned\nAn taol-mañ ’yoa pell zo va spered o c’hedal ;\nKaer ’meus bet ober va bouzar ha va dall,\nHo krediñ a rankan, kannaded a varv,\nE kavan deiz ha noz, a bep tu war va zro !\nAr gwad a c’houlennec’h, doueoù eus va spered,\nNe vezo ket skuilhet en doare ma’z eo ret !\nNa vo ket graet al lid a dlee ho tiwall\nEus dremm falc’h an Ankoù, o traoù amzer gwechall !\nO traoù an amzer gozh, o mein-hir, o derv,\nDrouized ha doueoù, warnomp ’bar ar marv !\nHag a gan, war don Merzhin, bremañ trizek miz\nMe a glev o tont, eus a-bell,\nUr c’hoabrenn zu ’giz ur sparfell,\nKurun ha tan he divaskell.\nSell, telenn aour, sell tal-ouzh-tal ouzhin,\nBiz an Ankoù ’sko war da gerden.\nUl luc’hadenn forc’hek dindan\nA-’stribilh evel ur skilf tan,\nEn he skeud ul labous a gan !\nDindan skilf tan ar sparfell du\nTaolet eo d’an avel e blu[ñv],\nHag e gorfig paour e ludu !\nO lavaret an diskan, e torr e delenn gant trouz.\nGWALBRAN o kemer an delenn eus dorn Gwenc’hlan\nO ! etre da zaouarn, torret an aour-delenn ;\nDiouti en un taol freuzet ar seizh kordenn ;\nAr c’herden aour, steuñvet gant dorn an doueoù,\nO chom e pep hini anezho speredoù !\nRUZ-VARZH oc’h ober kement all\nSeizh spered a veve e kerden an delenn,\nSeizh doue o tiwall buhez ha gloar ar c’houenn !\nHa setu int freget ha diskoulmet o seizh !\nPelec’h ’oc’h-c’hwi tec’het, o diwallerien Breizh,\nPelec’h ’oc’h-c’hwi tec’het, speredoù meuleudius,\nPa’z eo torret ganeomp al liammoù nerzhus\nA yoa eus o skoulmañ eus korfig an delenn,\n’Vel ma’z eo ouzh e gorf skoulmet ene an den ?…\nFRIAL oc’h ober kement all\nTavet an delenn aour, a lakaas an doueoù\nEnni ar wirionez, mezur an eneoù ;\nMouget an delenn aour, a yoa he seizh kordenn,\nWar spered ar Geltied, o strinkañ sklêrijenn !\nGwelloc’h a vije bet e vije aet an heol\nE gouelegoù6 teñval an neñvoù d’en em goll.\nHi eo a yoa buhez ha nerzh bobl Breizh-Izel.\nP’eo marvet an delenn, ret ’vo d’ar bobl mervel !\nHag a vezo bemdez disteroc’h-disterañ\nGouenn nerzhus ar Geltied o tiskenn da netra !\nSked ebet eus ar vad o parañ war o zal,\nSked ebet eus ar gwir en o speredoù dall,\nHent ebet, d’o ene, digor dre an neñvoù,\n’Vit mont a denn-askell da vro an eneoù !\nGwad ar c’houenn a vagas speredoù ken uhel,\nNe c’hano nemet tud, siwazh, muioc’h heñvel\nEus an anevaled, ’mañ o holl flijadur\nO turial, diseblant, e-kreiz ar fank hudur ?\nHag an holl drougoù-se a skofe war ar gouenn\nDre faot gwad ur paotrig da c’hlebiañ va daol-maen ?\nKement-se ne vo ket ! Gwad Tremeur a skuilho !\nHa kentoc’h, gant va dorn va-unan, a ruilho,\nGant gwad ar paotr Tremeur, gwad c’hoazh kement hini\nOuzh bolontez an Drouiz a glasko enebiñ !\nM’hen tou dit, Konomor, o bleiz kozh, n’ho pez aon !\nHa ma teu, daoust da se, galloud va doueoù\nDa vezañ er vro-mañ kollet d’an eneoù,\nDa vihanañ, daol-maen, ha mein-hir, ur wech c’hoazh\nA zeredo warnoc’h puilh, druz ha ruz, ur wazh,\nFin ar c’hentañ arvest\n2 breolim, meule à aiguiser.\n3 ur werzenn a vank.\n6 evit goueledoù ?\nBook traversal links for Arvest kentañ\n‹ Pennad a-raok kregiñ da vat\nEil arvest ›


Ment : 14,5 X 22,5 cm – Broché\nNiver a bajennoù : 320 €\nJ.K. Rowling zo ur skrivagnerez brudet gant ar romantoù ma kont yaouankiz Harry Potter : seizh romant zo bet embannet etre 1997 ha 2007, hag ouzhpenn 450 million a skouerennoù zo bet gwerzhet dre ar bed. Troet eo bet ar romantoù e 74 yezh ha skignet e 200 bro.\nHarry Potter and the Philosopher’s Stone (e brezhoneg Harry Potter ha Maen ar Furien) eo levr kentañ an heuliad. Setu eñ e brezhoneg hiziv.\nHarry Potter a gred ez eo ur paotrig ordinal en un tiegezh ordinal. Un doare ramz a deu da dennañ anezhañ alese ha setu eñ o vont da Gerambreoù, skol ar sorserien. Eno e tesk c’hoari Kiditch hag en em gannañ ouzh an Nerzhioù Teñval. Sorser ha strobineller eo Harry Potter !


Journal de Renaud Camus, jeudi 16 juin 2022\ncréée le jeudi 16 juin 2022, 16 h 31Plieux, jeudi 16 juin 2022, midi. Du principal agent immobilier chargé de la vente de Plieux, j’ai reçu ce matin ceci :\n« ~~~ ~~~~~~ ~~~~~ ~~~~~ ~~~~~~~~’~~~~, ~~~ ~~~ ~~~~ ~~~~~~~~~~~~ ~~~~~~ ~~~~~ ~~~ ~~~~~~~~~~~~~ écrite seulement hier, ~~~ ~~’~~~~~~~~ ~~~ ~~~~~~~ ~~’~~~~~~ ~~~ ~~~~~~~ ~~~~ ~~~ […]. ~~~~~~ ~~~~~~~~~ ~~~~~~~ ~~~~ ~~~ ~~~~~ ~~~~ ~~~ ~~~~~~~~ ~~’~~~~~~~ ~~~~ ~~~~~~ ~~~~~ ~~~~~~/~~~~~~~~~~ ~~ ~~~~ ~~ ~~~~~~~~ disponible à la ~~~~~~. ~~~~~ ~~~ ~~~~~~ ~~~~~~~~~ ~~~~~~ ~~ ~~~~~~~ ~~~ ~~~~~~~~ ~~~~~~ ~~~~~~~ ~~~~~~~, ~~~~ ~~~ ~~’~~~ ~~~~ ~~ ~~~ ~~~~~~. ~~~ ~~~~~~~~ ~~ ~~~ ~~~~ ~~~~~~~~~~ ~~~ ~~~~~~ visiteur mais il ~~~~~~ ~~~~~ ~~~~~~ ~~~~~ ~~~~ ~~~~~~ personne.\n« ~~~~~~~ ~~~~~~ ~~~~ ~~~~~~~~~ ~~~~~~ ~~~ ~~~ ~~’~~~~ ~~~~~~~~~~~~~~ ~~~’~~~ ~~ ~~~~~~~~ ~~~~ ~~~~~~, ~~~ ~~~~~~~~~~ ~~’~~~~~~~ ~~~~ ~~~~~~~ ~~~~~~~~ ~~~ il a opter ~~~~~ ~~~~~~ ~~~~~~~~~~ ~~~~ ~~~~~~ ~~ ~~~~~~~~ ~~~~~~~~~~~; ~~~~~~~ ~~~~ ~~~ ~~~ ~~~~~~~~~ ~~~~~~~~~~~~, ~~~ ~~~~~ ~~~~ ~~~~~ ~~~~~ ~~~~~~~~~~ ~~~ Auvergne.\n« ~~~~~ ~~~~~~~~~~ ~~~~~~ ~~~~~~ ~~’~~~ ~~~~~~~~~ fiable et solvable pour Plieux.\n« ~~~ ~~~~~~ ~~ ~~~~~~ ~~~~~~~~~~~~ ~~~ ~~~~~ ~~~~~~ ~~~~~~ ~~~ ~~~~~~~~~~ ~~~ ~~~~~ ~~~~~ ~~~ ~~~~~~~ ~~~ ~~’~~~~~~~~~~~ ~~~ ~~~~ ~~~~~~~~~~~ ~~~~ meilleurs.\nOn ~~~ ~~~~~ pas dire que ~~~~~~ ~~~~~~~~~ ~~’~~~~~~~ ~~~~~ ~~ ~~~~~ ~~~~~~ ~~~~ ~~~~~~~~~. ~~~ ~~~~~~~ sine die, ~~~ ~~~~~~~~ ~~~~~~~~~, ~~~ ~~’~~~~~ ~~~ ~~~~~~~~~~ ~~~~~ ~~~~~~ ~~~~~~, ~~~~ ~~~~~~~ ~~~~~~~~~~~ ~~~~~~~, m’avait déjà sérieusement ~~~~~~~. ~~~ ~~~ ~~~~~ ~~~~ ~~~~ ~~~~~ ~~~~~~~ ~~~~~ ~~~ ~~~~~~~~~~. ~~~ ~~~~~ ~~~~ ~~~ ~~’~~~~~~ ~~~~ ~~~~~~~~~~~~~ ~~~~~~, ~~~ ~~ ~~ ~~~~~~~ ~~~~, ~~~ ~~~~~~~~ ~~~~~~, je n’avais pas ~~~~~~~~~~~~~ ~~~~~~, ~~~~ ~~~~~, ~~~ ~~~~~~~~ ~~~~~~~, ~~~~~~~ ~~~~ ~~~~~ ~~~~~~~~~~~~~~~ ~~~~~~~ ~~~~ ~~’~~ ~~~~~~~~ ~~~ ~~~~, ~~~~~~ ~~~~ ~~~~~~ ~~~~~~~~~~~~, ~~~ ~~~ ~~~~~~~~ ~~~~ ~~~ ~~~~~~~~~~ sur vous en ~~~~~~~~~ ~~~~ ~~~~~~ ~~~ ~~~~ ~~~~~~~~~~, ~~~~ ~~~ ~~~~~~~~ ~~~’~~~ ~~~~~~~~, ~~~~~~~~~ ~~’~~~~~~ ~~ ~~~ ~~~~~~~~ ~~~ ~~ ~~~ ~~~~~~~. ~~~~~~~~ ~~~~~~~~~~ ~~~~~~ ~~’~~~~~~~~~ ~~~~ ~~’~~~~ ~~~ mention régulière de ~~~~ ~~~~~ ~~~~~~~~~, ~~~ ~~~~~~ ~~~ ~~~~ ~~~ ~~~ ~~~~~~ ~~~ ~~~~~~~~~, ~~~~~ ce journal, ~~~ ~~~~~~~~ ~~~~~ ~~~~ acta, ~~~~~~~ ~~~ ~~~~~~~ ~~~~~~~~ ~~~ ~~’~~~~~~~~ ~~~ tout secours à ~~~~~~~~~ ~~~~~ ~~ ~~~~ ~~~~~ ~~~~~~~~~~, ~~~ ~~~ ~~~~~ ~~~~ ~~~~~~~~~~ ~~~~~ ~~~~~~~~ ~~~~ ~~~~~~~~~~~, ~~~~ ~~ ~~~~~ ~~~~~~~~ ~~’~~~~~ ~~~~~~ ~~~~~~~~~. ~~~ ~~~~~ — ~~~ ~~~~ semblerait corroborer la ~~~~~~ ~~~~~~~~~~~~~~ —, ~~~ ~~~~~~ ~~~ ~~~~ ~~~ ~~~~~~~~~~~~~ ~~~~ ~~~~~~~~~~~~~ ~~~~~~~~~~~~~~ ~~’~~~~~~~, ~~~ ~~~ ~~~ ~~~~~~~~~ ~~~~~, ~~~~~~ ~~~~~ ~~~ ~~~~~~~ ~~~~~~ ~~~~~~~~~. ~~~~ ~~~~~~~~~~~ ~~~~ le grand avantage ~~~ ~~~~~~~ ~~~~~~ ~~’~~~~~ ~~~~~~~~~~~~~~ ~~~~~~~~~~. ~~~ ~~~~~ ~~~~~-~~~~~ ~~~~~ ~~~ ~~~~ ~~~ ~~~ ~~~ ~~~~~~ (~~~~~~~~ ~~~~~~~~ ~~~ ~~~~~ ~~~~~~~~…). ~~~~~ ~~~~~ ~~~~~~ ~~~ ~~~~~~~~~~-~~-~~~ ~~~~~~~ le dessous des ~~~~~~~ (~~’~~~ ~~ ~~~ ~~ un).\nAutant ~~~ ~~~ ~~~~~~~ ~~~~ ~~~~~ ~~~~ ~~~~~ ~~ ~~~~~~~ ~~’~~~~, ~~~~~~~ ~~~ ~~’~~~~~~ ~~~~~ ~~~~~ ~~ ~~’~~~~~ ~~~ ~~~~~~ ~~~ ~~~~, puisque Lac il ~~ ~~~~~~, ~~~~~~ ~~~~ ~~~~~~~~~ ~~~ ~~~~ ~~~~~, ~~~-~~~~~~~ ~~’~~~~~~~ ; ~~~ ~~~~~ ~~ ~~~~~~ ~~~ ~~~~~~~~ ~~~~~~~~ ~~’~~~~~~~, ~~~~~ ~~~ ~~~~~~. ~~~~ ~~~~~~~~~~ ~~~ ~~~~~~~ religieusement Gaspard des montagnes (~~~~~ ~~~ ~~~~~~~~~ ~~~ ~~~~~~~~ ~~~ ~~~~) ~~~~~ ~~~~ ~~~~~ ~~~~~ ~~~’~~~~~ ~~~ ~~~~~~~~~, ~~~~ ~~~~~~~~~ ~~~~~~~, ~~~ ~~~~~~~~ ~~~ ~~~~~~~~~ ~~~~~~~ ~~~~~~~~~ ~~~~~~~~~ En ~~~~~~~~~~-~~~~~~ ~~~~~ Gaspard des Montagnes, ~~~~~ ~~~~~~~~~ ~~~~ ~~~~~~~~~~~ ~~~~ ~~~~ ~~~~~~ ~~~ ~~~~~~ ; ~~~ ~~~~~ ~~~~~~~ ~~~ ~~~~~~~~~ ~~~~~~~, ~~~ ~~~~~~~~~ ~~~~~, ~~~~~ ~~~~~~ ~~~~~~~ ~~~ ~~~~~~~ ~~’~~~~~-~~~~~~, ~~~~~ ~~~~~~ explorer les pentes ~~~ ~~~~ ~~~~~~~~~ ~~~ ~~~~~~~-~~~~-~~~~~~. ~~~ ~~’~~~~~~ ~~~~~ ~~~~~~~ ~~~ ~~~~~~~~ ~~~~~~~~~~~ : ~~~~~~~ Camus.\nRien ~~~ ~~~~~ ~~~~~ ~~~ ~~~~~ : Vois, ~~~~~ ~~~~~~~~ ~~~~ ~~~ ~~~~~~~~ se ferment…\nIl faudrait ~~~~~~ ~~~~~~~~, ~~~ ~~~~~~~~ ~~~~~~~~ ~~~~~ ~~~~~~~, ~~~ ~~~~~~~~~ ~~~~ ~~~ ~~~~~~~~~~~~~. ~~~~~ ~~’~~~~ ~~~ ~~~~~~ ~~~~~~~ ~~’~~~~~~~ ~~~~~ ~~~~~~ ~~~’~~~ ~~’~~ ~~~~~~~ ~~~~ ~~~~~~~.\nvoir l’entrée du jeudi 16 juin 2022 dans Le Jour ni l’Heure◎


Meurzh 8 a viz Meurzh, niv.322\nSizhun 10 - 2011\nPellgargit ar pennadoù e stumm Word\nEvit resev kemennadenn nevez Bremaik bep Lun,\nkasit ho chomlec'h da: bremaik@skolanemsav.com\nPetra oa keleier Bremaik bloaz zo? Klikit amañ !\nEvit distreiñ d'ar bajenn degemer\nEmgannoù e Libia hag en Aod-an-Olifant\nE Libia emañ an disujidi armet o klask gounit tachenn war arme ar Stad. E-touez an emsaverien armet e kaver tud yaouank peurvuiañ, kaset war-raok gant soudarded hag o deus kuitaet lu ar Stad. Kaset e vez nijerezioù da vombeziñ an tachennoù bet tapet ganto. Porzh Ras Lanouf (skeudenn), a-bouez-tre evit produerezh petrol ar vro, zo danvez emgannoù taer-tre etre an disujidi hag ar soudarded feal d'ar c'horonal Kadhafi. Ur vanifestadeg evit harpañ renad Mouammar Kadhafi a oa bet aozet nevez zo er gêr-benn, Tripoli (Tarabulus). "An trec'h" a zo bet lidet gant ur 5000 den bennak ha pedet en deus an diktatour tud ar Broadoù Unanet ha Unaniezh Afrika da welet stad an traoù...\nWar grishaat ez a an emgannoù en Aod-an-Olifant. Merc'hed dizarmet e vije bet lazhet gant soudarded Gbagbo d'an 3 a viz Meurzh, e karter Abobo, e kêr Abidjan. E kornôg ar vro, nepell diouzh an harzoù gant Liberia e vefe bet an emgannoù brasañ nevez zo. Kêr Toulepleu, renet a-raok gant soudarded feal da Laurent Gbagbo, a vije bremañ dindan ren soudarded kostezenn Alassane Ouattara. Ar re ziwezhañ-mañ a zo evit al lodenn vrasañ anezho, stourmerien ar "Forces Nouvelles", disujidi hanternoz ar vro abaoe putsch c'hwitet 2002. Abaoe reuz votadeg ar prezidant d'an 28 a viz Du, e vije bet lazhet ur 400 den bennak en Aod-an-Olifant e-kerzh emgannoù ha manifestadegoù. 200.000 den zo o klask tec'hout ar freuz. 70.000 anezho o dije treuzet ar vevenn gant Liberia c'hoazh.\nKresk prizioù ar boued\nE miz C'hwevrer eo pignet prizioù an danvezioù retañ evit debriñ e-touez ar re uhelañ war marc'hadoù ar bed: sukr, edeier, eoul, laezh, kig... Meur a abeg a vez roet gant an FAO (Food and Agriculture Organization, ur skourr eus Aozadur ar Broadoù Unanet) evit displegañ kement-mañ: kresk priz an eoul-maen, digresk ar produiñ, implij lod eus an danvezioù-se evit ar c'hirri kentoc'h eget magañ an dud... Ne vez ket meneget gant an FAO unan eus abegoù pennañ kresk ar prizioù koulskoude: ar brokañ war ar marc'hadoù (speculation).\nDiwar-benn an danvez-mañ ez eus un displegadenn kentelius-kenañ da gavout amañ: www.dailymotion.com/crise-alimentaire\nEr memes mare ez eus ur strollad bras a gevredigezhioù o kinnig un taos anvet "Robin ar C'hoadoù" evit emgav a zeu ar G20. Hennezh a servijfe da reoliañ ar brokañ, ha da lakaat arc'hant a-gostez evit taliñ ouzh kemm an hin, an naonegezh, an diouer a zour, ar c'hleñvedoù-red ha degouezhioù all. Diwar 0,05% eus arc'hant an eskemmoù graet en Europa hag er Stadoù-Unanet, e c'hellfe 440 miliard a euroioù bezañ dastumet bep bloaz.\nEvit gouzout hiroc'h: www.taxerobindesbois.org\nBreizh a ra he sinema e Roazhon\nEtre an 3 a viz Meurzh hag an 28 a viz Eost e vez kinniget e sal ar Maezioù Frank e Roazhon un diskouezadeg anvet La Bretagne fait son cinéma (d.l.e. "Breizh a ra he sinema"). Un diskouezadeg talvoudus-tre evit ar re a zo sot gant ar sinema, hag evit ar re all ivez rak gouzout a reer ez eus bet kalz filmoù graet e Breizh. Evel Chouans!, Western, Un long dimanche de fiançailles, L’équipier, Remorque pe c’hoazh Elisa. Ur bern filmaozourien evel Claude Chabrol, Bertrand Tavernier, René Vautier pe Manuel Poirier a zo plijet gant Breizh hag o deus bet c’hoant da filmañ istorioù er vro. Abaoe m'eo bet krouet ar sinema e 1895, eo deuet da vezañ Breizh "douar ar sinema": 300 film-hir zo bet sevenet e Breizh en ur c’hantved! Tout an istor-se a zo kinniget en diskouezadeg-mañ.\nDigor d'ar Meurzh, etre kreisteiz ha 9e noz.\nMerc’her, Yaou ha Gwener: etre kreisteiz ha 7e.\nSadorn ha Sul: etre 2e ha 7e noz.\nEvit gouzout hiroc'h: www.leschampslibres.fr\nTennis, kentañ tro Kib Davies 2011\nGoude bezañ bet betek ar gourfenn ha bezañ kollet a-enep skipailh Serbia warlene, e krog kentañ tro ar c'hoarierien c'hall a-enep an Aostrianed. War ar paper e seblante an traoù bezañ aes a-walc'h met ret-mat e vo ober hep Jo-Wielfried Tsonga ha Gaël Monfils. Roet eo bet o chañs neuze da Gilles Simon ha da Jeremy Chardy gant Guy Forget, ar c'habiten.\nKroget mat e oa an traoù en devezh kentañ: gounezet o deus an daou c'hoarier gall. D'ar Sadorn avat, eo bet trec'het Mikael Llodra ha Julien Benneteau gant Jurgen Meltzer hag Oliver Marach. 2-1 evit Frañs atav. D'ar Sul e oa kroget mat an traoù evit Gilles Simon a-enep gwellañ c'hoarier an Aostrianed, met da 4-2 er pevare set ez eus bet cheñchet penn d'ar vazh gant Jurgen Meltzer. Hemañ en deus plantet dek c'hoari diouzh renk evit gounit 6-0 er pempvet set.\nRanket en deus Jeremy Chardy (skeudenn) stourm a-enep dezhañ neuze, unan kazi dianav d'an holl met mennet da vat evit difenn enor e vro. Graet en deus mat e-pad ur set hanter ha tamm-ha-tamm eo deuet ar Gall da lakaat e plas er c'hoari. Adkavet e vo ar c'hoarierien c'hall en eil tro Kib Davies.\nAostria 2–3 Frañs\nAr c'hrogadoù all:\nSerbia 4–1 Indez, Sveden 3–2 Rusia, Republik Tchek 2–3 Kazakhstan, Arc'hantina 4–1 Roumania, Chile 1–4 Stadoù-Unanet Amerika, Belgia 1–4 Spagn, Kroatia 2–3 Alamagn\nMell-droad: kib Frañs\n0-0 goude 120' c'hoari etre Lille, hag a zo e penn ar Rummad 1, hag an Oriant, ar skipailh breizhat diwezhañ. Pa vez seurt degouezhioù, tennoù d'ar palioù, eo evel ur seurt lotiri ha, siwazh evit ar Pennoù-Merluz, n'o deus ket tapet ar bilhed mat.\nPeadra a vefe da lavarout diwar-benn an doare m'eo bet barnet ar c'hrogad gant an tredeog, Saïd Enjimi. Roet en deus ur c'hartoñs ruz da vBruno Ecuele Manga (64e) ha n'en deus ket gwelet e oa bet lakaet ur pal gant paotred Lille (83'). Gant ar video avat e vije bet gwelet pep tra...\nLille 0 (5) – 0 (3) an Oriant (5 tenn d'ar palioù ouzh 3)\nPariz SG 2 – 0 ar Mañs (goude un astenn c'hoari)\nChambéry 0 – 3 Angers\nReims 2 – 3 Niça (goude un astenn c'hoari)\nRouantelezh Unanet, Stadoù-Unanet Amerika - 2010\nSeveniñ : Mark Romanek\nKathy, Ruth ha Tommy a zo annezidi eus Hailsham, ur skol saoz a-feson. Un draig a zo avat. Ar vugale a ya d’ar skol-se n’int ket evel ar re all: tonket int da reiñ o organoù betek ma varvfent. Kenderc’hel a reont gant o buhez avat, gant trubuilhoù ordinal mab-den.\nUn istor skiant-faltazi eo hini Never Let Me Go. Ar film a zo sioul avat, peoc’hus ha dramatek. Kalz prederiadennoù a sav goude bezañ gwelet seurt film. Brav eston eo gweledvaoù Bro-Saoz, dispar an tri aktor pennañ (ha reoù all ivez e-giz Charlotte Rampling da skouer). Meur a boent a chom amsklaer avat a-ziwar a belec’h e teu ar vugale (bugale dilezet? Bugale "klonet"?). Gouzout hiroc’h a c'heller ober marteze en ur lenn ar romant orin savet gant Kazuo Ishiguro.\nBarnadennoù filmoù all a c'hellit lenn e blog hor c'henskriverez: http://soubennargeek.wordpress.com\nPelec'h e vo kinniget An Arvest\nE Brest, Gwened, Kemper, Naoned, an Oriant, Roazhon, Sant-Brieg, Sant-Nazer e vo kinniget stumm brezhonek film An Arvest, adalek ar Merc'her 16 a viz Meurzh. Renet eo bet ar film gant Charles Nemes, gant Fred Testot, Vincent Desagnat ha Frédérique Bel er perzhioù pennañ. Eilmouezhiet eo bet e 6 yezh bihanniver: elzaseg, brezhoneg, ch'ti, korseg, kreoleg, okitaneg [s.o. Bremaik niv.320 ha Bremañ niv.353]. Ur pennadig a vo embannet er sizhun a zeu diwar-benn ar film war Bremaik.\n"Symphonie de Breizh" d'an 18 ha 22 a viz Meurzh\nDiwar atiz sonerien yaouank a vicher a-gevret gant ar c'hoarierez klavisim Claude Nadeau ez eus bet roet lañs d'ul laz-seniñ barok, Symphonie de Breizh. Ober gant binvioù hag an teknikoù seniñ a oa diouto er c'houlz lec'h ma oa bet savet an tonioù, sed amañ dibab ar strollad. Kemer a reont harp war sonskridoù orin ar 17vet ha 18vet kantved. Reiñ da glevet labour nebeud-anavezet sonaozourien a Vreizh a vez graet ganto (Daniel Daniélis, Jean Matho, Jean-Pierre Danigo...) kement hag oberennoù anavezet mat (gant Bach, Vivaldi, Handel...).\n"Stabat Mater" gant Pergolese, "Sinfonietta e do muiañ, RV 111a" gant Vivaldi ha "Motet" gant Daniel Daniélis (sonaozour a Vro-Gwened) a vo kinniget d'ar Gwener 18 a viz Meurzh e Kistreberzh e Chapel Sant-Mikael ha d'ar Meurzh 22 e Teatr Anna Vreizh, e Palez Arzoù Gwened. Renet e vo al laz-seniñ gant Claude Nadeau. Unkanerien: Violaine Le Chenadec (soprano), Raoul Le Chenadec, (enep-tenor).\nEvit gouzout hiroc'h: www.symphoniedebreizh.eu\nMangez le, si vous voulez gant Jean Teulé\n"Foule sentimentale, on a soif d’idéal..." Plijus eo kanaouenn Alain Souchon daoust m'eo faos lavarout eo an engroezioù ul loen doñv, gouez ne lavaran ket. Ur wech bodet en ul lec'h bennak e teu da vezañ prest an hiniennoù da sentiñ ouzh al lugan disterañ. An istor-mañ, dezrevellet deomp gant Jean Teulé, a zo gwir. Diskouez a ra deomp pegen bresk eo ur sevenadur dirak ar feulster.\nUr miz goude disklêriadur ar brezel etre an Eil Impalaerezh ha Prusia, e oa nec’het ar boblañs gant ar c’heloù fall. Kendrec’het e oa an dud e oa spierien o tastum titouroù evit lu Bismarck.\nAlain de Monéys, un denjentil yaouank, a vev war ar maez hag e fell dezhañ brudañ soñjoù nevez (sec'hañ ar geunioù da skouer). E-kerzh foar Hautefaye (er Périgord) en deus klasket difenn enor e genderv, hag en dije distaget traoù a-enep Napoléon III. Treuzkomprenet e vo Alain de Monéys. Merzheriet e vo div eurvezh pad.\nSilet en deus Jean Teulé ur gartenn en e levr evit ma c’hellfe al lennerien heuliañ kalvar an den yaouank. Kaset ha degaset dre ar gêriadenn, hervez fulor an dud, evit gouzañv o jahinerezh. Skoet, houarnet evel ur marc’h, diframmet e izili gant kerdin, tennet unan eus e zaoulagad, drailhet eskern e zremm, devet ha debret.\nSouezhet eo bet ar varnerien rak rouez-kenañ eo debriñ un den. Renerien an engroez zo bet kastizet d'ar marv, ar re all kaset d’an toull-bac’h e Cayenne. Memor an torfed a chom bepred er gêriadenn.\nMangez le, si vous voulez gant Jean Teulé. Embannet gant Julliard (2009).\n8 a viz Meurzh: Devezh ar Maouezed er bed\nE 1910 e oa bet krouet Devezh ar Maouezed e bed. E-kerzh un emvod gant an Etrebroadel sokialour (L’Internationale socialiste) e Kopenhagen eo bet ganet an darvoud-mañ. Enoriñ gwirioù ar merc’hed ha sikour anezho da gemer perzh en dilennadegoù a oa an dalc'h pennañ d'ar mare-se. Ur bloaz war-lerc’h, e 1911, e oa bet aozet ur bern manifestadegoù e pep lec’h en Europa. Ur milion a verc’hed o doa dibunet ha savet o mouezh evit ma vefent doujet ha doujet o gwirioù. D’an 8 a viz Meurzh 1977 eo bet anavezet Devezh ar Maouezed gant Aozadur ar Broadoù Unanet (ABU). Goulennet e vez gant an aozadur etrebroadel digant an holl vroioù aozañ un devezh evit adlakaat an holl da soñjal e gwirioù ar merc’hed hag en o flas er gevredigezh. Pemp bloaz goude, e 1982, eo deuet da vezañ ofisiel Devezh ar Maouezed e Frañs a-drugarez da c'houarnamant François Mitterrand. Abaoe e vez lidet bep 8 a viz Meurzh gant manifestadegoù ha darvoudoù a bep seurt. Un digarez e vez bep bloaz d'ober ur bilañs eus plas ar merc’hed er bed a hiziv. Ur bilañs fall ha nec'hus alies a-walc’h, e-keñver al labour dreist-holl.\nklask zo war-lerc'h kenskriverien!\nPlijet oc'h o lenn ar pennadoù embannet a-hed ar bloaz war Bremaik? Sot oc'h gant ar sonerezh, ar sportoù, an arzoù, ar sinema, pe me ’oar-me? Gallout a rit degas ho sell war an danvezioù-se ingal, dre ar brezhoneg, gant Bremaik! Ur skipailh tud a youl vat a sav ar pennadoù bep sizhun abaoe ouzhpenn 6 vloaz, ha bepred emaomp o klask "pluennoù" nevez, evit reiñ un ton liesseurt d'ar gelaouennig (digoust!) war internet, hag e brezhoneg-tout, embannet bep Lun.\nEvit gouzout hiroch war an doare da vont en-dro, ha penaos kemer perzh e buhez Bremaik, n'eus mann ebet aesoc'h: kasit ur gerig deomp d'ar chomlec'h postel-mañ: bremaik@free.fr!\nLennit Bremañ Meurzh 2011!\nEkonomiezh Egipt, kembraeg yezh ofisiel, mirdi La Flore en Oriant, Ajañs Sevenadurel Breizh, Ar Marc'h glas gant Riwal Huon, film An Arvest, FC Sankt Pauli e Hamburg, 40 vloaz an Tri Yann... Kaoz zo eus an holl draoù-se hag eus traoù all c'hoazh e niverenn Bremañ Meurzh 2011.\nAn teuliadig a ra anv er miz-mañ eus al labour-douar. Etre berzh ha reuz emañ ar filierenn er vro abaoe pell. 50 vloaz Sica Kastell-Paol zo bet lakaet amañ war wel, hag intrudu nevez evel Bretagne Bio Equité hag Union Bretonne Pie Noir.\nKinnig a ra Bremañ ivez div bajennad anvet "Lennomp!". Savet e vezont a-ratozh evit ar re zo o teskiñ brezhoneg gant skipailh Skol An Emsav. M’ho pez plijadurig o lenn Bremaik, plijadur ho po o lenn Bremañ, sur!\nBep miz, abaoe 1980, e kinnig kelaouenn Bremañ pennadoù brezhonek a bep seurt, diwar-benn Breizh hag ar bed, kinniget brav, e doare ur magazin.\nEmbannet gant Skol an Emsav (4,50€ an tamm)\nKoumanant: 50€ evit ur bloaz, 60€ evit an estrenvro, 4€ bep miz dre lamadenn\nE gwerzh er stalioù-levrioù a ginnig danvez Breizh, pe dre goumanant.\nEvit gouzout hiroc'h: www.breman.org


Les Recettes - Pufoùigoù dienn chantilly blaz ar roz get avaloù - Trop Mad : le restaurant Le Jardin Gourmand et la cuisine de Nathalie Beauvais.\nPufoùigoù dienn chantilly\nblaz ar roz get avaloù\npoazhiñ 30 mun\nToaz ar pufoù :\n25 cl dour\n140 g bleud\n110 g amann hag 20 g evit amannenniñ plakenn ar forn\n4 vi + 1 melen-vi\n1 loaiad-soubenn dour\nDienn chantilly :\n500 g dienn dourennek dre zienn\n1 loaiad-soubenn dour-roz (en apotikerioù pe er stalioù biologel)\nYod avaloù :\n750 g avaloù\n20 cl dour\npetalennoù roz fresk pe sec’h\nAoziñ toaz ar pufoùigoù : aoziñ toaz ar pufoùigoù Lakaat an dour, an amann troc’het e tammoù bihan, ur meudad holen hag unan a sukr e-barzh ur gastelodenn ledan. Lakaat kement tra da virviñ hag entoueziiñ ar bleud doc’htu. Sec’hiñ an toaz àr un tan etre en ur verat anezhoñ get ur spanell, ha get nerzh. Pa zistag an toaz a-zoc’h foñs ar gastelodenn he lakaat e-barzh ur plad-saladenn. Oc’hpenniñ ar vioù unan-hag-unan en ur veskiñ kreñv get ar spanell (gallout a ra ar labour-mañ bout graet get ur robod-kegin !).\nRaktommiñ ar forn da 200°C (tt 7). Amannenniñ ur blakenn-forn (pe 2 pe 3 hrevez ment ar forn) ha lakaat loaiadoù-kafe brav a doaz, e stumm melloù bihan get plas kenetrezo peogwir emañ an toaz é vonet da c’hweziñ (36 puf a zelehec’h kaout). Meskiñ ar melen-vi get ur loaiad-soubenn laezh. Lopetat pep pufig get ur fourchetez soubet er meskaj melen-vi ha laezh. Lakaat ar pufoùigoù da boazhiñ er forn tomm (200° tt 7) e-pad 15 mun hag izelaat àr-lerc’h da 170° (tt 5-6) ken na vint sec’het mat (15 mun). Tenniñ ar pufoùigoù ag ar forn, o dibegiñ ag ar blakenn get ur spanell hag o gouarniñ e temperadur ar pezh.\nAoziñ ar flastrenn : dibluskiñ, displusiñ ha miñsat an avaloù en un doare gros an avaloù. O skuilhiñ en ur gaoter get ar sukr hag an dour. Poazhiñ razh àr an tan etre, get ur golo, betek ma vo teuz-holl an avaloù. Ne faota ket kaout aon da vasat ar flastrenn evit ma vo-hi lintroc’h. Leuskel da yenaat.\nAoziñ an dienn chantilly : e-barzh ur plad-saladenn yen-mat, skuilhiñ an dienn dourennek yen get ar sukr ha get an dour-roz. Basat razh betek ma teuio da vout èl ur chantilly.\nStaliiñ : ranniñ pep pufig etre daou get ur gontell-vara. Lakaat ur loaiad-kafe flastrenn hag àr-lerc’h ur loaiad-kafe dienn chantilly e foñs pep hani. Goloiñ razh get tok ar pufig. Lakaat brav ar pufoùigoù-mañ àr ur plad-gwastelloù brav. O foutrenniñ get sukr-erc’h ha petalennoù-roz ha kinkliñ get ruilhennoù aval fin-tout.\nMenozioù Nathalie : an dour-roz a zo kalz frond getoñ, implijit eñ get evezh ! Monet a ra mat-kaer get pech skaotet e siros. Ma n’oc’h ket awenet get an dour-roz e c’hellit lakaat un tamm kanell e plas… un tammig britishoc’h !\nGwin Arnaud : ur gwin crémant pe un hentenn hengounel a yelo mat-tre get skañvted ha soutilded an dibenn-pred-mañ met gwelloc’h c’hoazh, din-me, e vo ur banne te glas « sencha » a vro Japan pe ur banne te jasmin hag a gaso deoc’h ar c’hempouez evit koazhiñ, ken plijus e fin ur pred.


Bethan Gwanas war golo unan eus he levrioù.\nBethan Gwanas (Bethan Evans hervez hec'h anv ofisiel), zo ur skivagnerez kembraek, ganet d'ar 16 a viz Genver 1962 e Dolgellau, ha savet e kembraeg hervez doare ar vro.\n17 levr he deus skrivet, ken evit krennarded pe deskerien gembraek, ken evit kembraegerien. Un aotreegezh c'hallek he deus tapet e skol-veur Aberystwyth hag e 1985 he deus gounezet ar Gurunenn en Eisteddfod yr Urdd. Bet eo o chom e Bethesda, Kerdiz, Nigeria, ma kelenne saozneg, ha Bro-C'hall, a-raok mont da Rhydymain da chom.\n2 He labour\nMaget e voe en un tiegezh er Brithdir nepell diouzh Dolgellau, e Gwynedd. Evans eo hec'h anv tiegezh. "Gwanas" eo anv ar vereuri, savet e 1838. E Dolgellau eo bet en Ysgol y Gader. He zad, Tom Evans, zo baritone, ha div wech en deus gounezet ar Rhuban Glas (Seizenn c'hlas) en Eisteddfod, ha bet eo o kanañ betek er Sydney Opera House. Daou albom, en deus graet, Ave Maria hag Encore, gant lanaouennoù e meur a yezh eus Europa. Bethan avat n'eo ket kanerez tamm ebet.\nHervez Yr Herald Cymraeg e oa Brownie Tales, gant Enid Blyton, a oa he levr muiañ karet en he bugaleaj, emañ al levr ganti bepred, nemet chaoket eo bet un tamm ar c'hein anezhañ gant he c'hi bihan Del, ur Welsh collie.\nA-raok ma teuas brud dezhi evel skrivagnerez he deus labouret evel kelennerez galleg, kelennerez saozneg, ha pennvuhezourez en Urdd e Glan-llyn, e-tal Y Bala (e-kichen ar gêr dezhi), hag ivez aozerez abadennoù skingomz gant Radio Cymru.\nE 2003 e tilezas he labour evel bruderez lennegezh gant Kuzul Gwynedd evit bezañ skrivagnerez hepmuiken.\nE 1997 e oa bet embannet he levr kentañ, ma konte penaos e oa bet hec'h amzervezh labour gant ar VSO e Nigeria.\nGoude eo bet filmet he romant Amdani!, diwar-benn ur skipailh rugbierezed, da skignañ en S4C, ha berzh a reas.\nHe buhez kontet e lec'hienn ar BBC (e kembraeg)\nPennad-kaoz gant Bethan Gwanas e 2001 (e kembraeg)\nLec'hienn "Ar y Lein" (rummad 1), ha munudoù diwar-benn pep lodenn\nAdtapet diwar « https://br.wikipedia.org/w/index.php?title=Bethan_Gwanas&oldid=1558756 »\nKemmoù diwezhañ degaset d'ar bajenn-mañ d'an 7 Meu 2014, da 11:36.


Pajenn:Morvan - Kenteliou hag istoriou a skuer vad evit ar Vretoned, 1889.djvu/281 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/281\nbep en amzer : Va zad, tostaat a ra ar maro ; pe va zad, o pet sonch a Zoue hag euz ar Verc’hez galvit-hi d’ho sicour ; ne viot mui pell e poan ; hag an den toc’hor, roucounel ar maro varnezhan, a lavare ken dinec’h ha tra, dre ma c’helle coms : Gouzout a ran ; pedit evidhon !…\nNeuze e voue great, evit he lacat var varv-scaon, eur chapel venn gant liseriou mitieret. Ne deus nemet ar re binvidig hag o defe euz al liseriou-ze ; mes ho fresta a reont a volontez vad d’an amezeien pa varf unan bennak a dost, hag al liseriou-ze a ia en heritach hag a virer gant soursi a rum da rum. Evelse pa za unan bennak divroet d’ho guelet, ne gavont ket avechou netra caeroc’h da ziskuez evit al liseriou-ze a laker da ober eur chapel canv. Oc’h al liseriou-ze e stager n’ous pegement a rubanou hag a zeliou lore laket e croaz ; neuze imachou sent, chapeledou, hag er penn izela euz ar chapel venn, e troad an hini maro, ar groas digaset di euz ar barrez. An oll gerent hag an oll amezeien a deu evit an nosvez canv, hag a dremen an noz o pidi evit an anaoun. Ar gerent tosta, na zoken ar vugale ne guitaint ket ar c’horf-ze ken na vezo diskennet er\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/281&oldid=162424 »\nKemmoù diwezhañ degaset d'ar bajenn-mañ d'an 16 Mae 2020, da 09:43.


CLILstore unit 4414: Rozenn Milin - Brezhoneg\nRozenn Milin - Brezhoneg\nMa, Rozenn eo va ano, Rozenn Milin. Dond a ran deus Breizh, eveljust, deus Bro-Leon, deus ur geriadenn hag a so anwed Plougin, med bremañ meus un ti e Landunvez. Ganed on e 1960. Va zud ne c’houient ked a c’halleg a-raog ma z-achent d’ar skol; brezhoneg a c’houient nemetken hag o zud, va zud-kozh din-me, o zud deżo, ne ouient nemed brezhoneg eveljust en derwezhioù-se, kar an dud ne c’houient ked a c’halleg. Ssetu me so deus ar ğeneratîon gentañ a viche bed kaoseed galleg deżo ez-vihan. Ha da c’houde neuhe, en ur greskĩ, dre ma ne veze kaoseed nemed brezhoneg war-dro, meus en em lakeed me îe da gaoseal brezhoneg.\nYa, d’ar poent-se, me oa yaouank er bloawezhioù 1970, ha d’ar poent-se e oa ur sseurt… an dud a oa komañssed da veżã… penaos e vez lavared an dra-he… d’ar poent-se e oa ur sseurt “renewal” – c’houezan ked memes penaos e vez lavared an dra-he… nag e brezhoneg nag e galleg… an dud oa komañssed da veżã interessed en-dro gant o yezhoù, gant o yezhoù bihan, gant an doare da vewã a-gozh, gant ar gisioù kozh, gant an dañssoù hag all hag all. D’ar poent-se oa bed Alain Stivell, oa bed en Olympia, ha gwraed ur ssapre abadenn. Ssetu an dra-he noa rôed lañss d’ar brezhoneg ha d’ar sevenadur breizheg dre vras. Ha d’ar poent-se, ur bern tud yaouank, ur bern krennarded er bloawezhioù 1970 so en em lakeed da’n em interessĩ en-dro d’ar yezh. Ha me oa en o zoues eveljust.\nSsetu ni oa toud bed saved er memes tro-dro, hom zud a oa peisanted toud, hag en em lakeed hon eus oll, ur bern diouzhomp, da gaoseal brezhoneg en-dro. Un dra naturel edo ewidon, peogwir er gêr ne veze kaoseed nemed brezhoneg. Va zud kenetrezo ne gaoseent nemed brezhoneg; va zud gant va zud-kozh ne gaoseent nemed brezhoneg. War-lerc’h, va breur, ha’ so un tammig kozzhoc’h egedon-me, pa z-ae d’ar parkeier, da skouer, er parkeier, ar c’hẘased a gaosee brezhoneg kenetrezo. Med er gêr, ar merc’hed a oa troed muioc’h war-zu ar galleg. Ssetu, din-me veze kaoseed kentoc’h galleg. Mes, memestra, war-dro ne oa nemed brezhoneg. Ssetu, anad dit, poent a zeue, e oa red deomp kompren pezh a veze lavared gant hom zud ha gant an dud war-dro. Setu pa oann martese ’tro mareoù daouzeg, trizeg, pewarzeg vloaz e meus divised: “Boñ, bremañ e kaosein ar yezh, peogwir an-dra-he so sod pitilh nompas kaoseal ar memes yezh gant va zud.” Hag ewid va mignoned war-dro eo bed ar memestra îe.\nMed kaled eo bed, dîaes eo bed cheñch yezh gant hom c’herent. Peogwir an dra-he en ur mod oa e-gis lavared deżo: “C’hwi peus saved ahanomp e galleg; n-eo ked an dra-he hon diche bed kared ni; an dra-he oa ked reizh.” Ssetu, en ur mod e oa tamall da va mamm ha da va zad beżã bed desked deomp ur yezh ha na blije ked deomp, pe da veżã gwraed un dra ha na oa ked reizh. Ha neuse, eveljust, eo bed dîaes cheñch yezh ganto, ewidomp-ni oll, krennarded. Hag ouzhpenn, ewid tud e-gis hom zud, ar ğeneratîon-se, e choñje deżo e oa fall ar brezhoneg, e oa un dra sod, ne noa talvoudegezh ebed. Mezh o doa deus o yezh, mezh deus o sevenadur; an dra-he oa beżã “plouked”. Ne noa talvoudegezh ebed o yezh. Hag er c”hontrol, kaoseal ar yezh ewito a oa ur skoilh da vond war-raog ’barzh hom buhez. Red e oa kaoseal galleg, hag ouzhpenn galleg, saosneg, eveljust, hag ataw an dud a lavare deomp: “Mes petra reoc’h da ober gant ar brezhoneg sod-se? An dra-he ne jervij da nentra! Gwelloc’h veffe deoc’h kaoseal saosneg, n-eo ked brezhoneg eo!” hag all, hag all, hag all. An dra-he hon eus klewed na ped ha ped gwech!\nMes memestra edomp pennog a-walac’h, hag hon eus divised da genderc’hel ha da gaoseal hom yezh, hag an dra-he neus ked mired ouzhomp da gaoseal galleg, saosneg, na da ober studîoù, na da gaoud micherioù mad, na nentra. Med memestra, ’pad deg vloaz, pemzeg vloaz, ugent vloaz eo bed kaled cheñch yezh gant hom c’herent. Ewidomp-ni toud eo memestra. Hag e renkan lavared memestra, gant va zad, n-eo ked bed ken dîaes, peogwir va zad pa neus… er penn kentañ blije ked deżañ, tamm ’bed. “Ah! Brezhoneg!” Mes da c’houde, memestra, a-neubeudoù eo deud da dommã ouzh ar ffed ma gaoseenn brezhoneg, hag e lavare d’e vignoned: “Kaoseal a ra brezhoneg, med n-eo ked toud! N-eo ked kaoseal nemetken! Skrivã a c’hẘoar ober îe!” Hag an dra-he, ar ffed ma oann gouest da skrivã, a oa e-gis reĩ talvoudegezh d’ar yezh. Peogwir, ma ne viche bed nemed gerioù kaoseed, ne noa ked ar memes noblañss. Ur yezh a oa ur yezh ma oa skrived. Ha neuhe, ar ffed ma oann gouest da skrivã ar yezh a oa dreist, d’ar poent-se e oa mad kaoseal ar yezh.\nGant va mamm eo bed kaletoc’h. Va mamm – ah! – so bed nec’hed ataw. Ewiti, ar brezhoneg, an dra-he oa traoù kozh… Ffaote ked deżi klewed… Med, boñ, a-neubeudoù, ar bloawezhioù so tremened hag a-neubeudoù memestra neus en em lakeed da gaoseal ganin, nemed ’pad bloawezhioù ne gaosee ked ganin e brezhoneg war-eün, med pa veze ur strollad a dud, an dud a gaosee kenetrezo e brezhoneg, ma vichenn er strollad, e kaoseffe ganin e brezhoneg îe peogwir ne ouie ked, ne ouiche ked e oa o kaoseal ganin. Med pa vichemp just hom diw, diche poan da gaoseal ganin e brezhoneg; kentoc’h e z-ache e galleg. Ha bremañ e z-eomp gant an daou, brezhoneg, galleg, ra ked forzh, an eil pe egile. Ha memes e kav din he deus plijadur ’kaoseal brezhoneg ganin. Ssetu an dra-he so memestra… kaled eo bed; bloawezhioù neus kemered, med dedennus a-walac’h eo.\nHa ’skoaz gant va zud-kozh, ar re-he neuhe eo bed… duzhtu meus cheñched yezh ganto, n-eus bed kudenn ebed da jeñch yezh gant va zud-kozh. Va zud-kozh a oa lorc’h en enno, memes, da glewed ahanon ’kaoseal brezhoneg. Ha va zad-kozh a so marwed – oh! tost kant vloaz edo – ha p’edo erru kozh-kozh e noa ankounac”heed toud an traoù noa ked eżom, hag e noa ankounac”heed ar galleg dreist-oll. Ssetu ar vugale vihan a c’helle kaoseal ganto. Ne jome nemed va breur ha me, peogwir hom c’houşined ne c’houient ked a vrezhoneg. Ha va breur ha me a c’helle kaoseal brezhoneg, ssetu neus gelled kaoseal ganeomp beteg ar ffin, hag an dra-he oa dreist-dreist, hag hon eus bed plijadur bominabl o kaoseal gant va zad-kozh beteg ffin e vuhez. Ssetu memestra neus serviched d’un dra bennâg.\nD’ar poent-se, ’gis meus lavared, e oa bed Alan Stivell, ouzhpenn Alan e oa bed ur bern strolladoù sonerezh, ur bern kanerien, Glenmor, Dan ar Bras hag all hag all, tud bruded hag a oa e-barzh ar c”hasetennoù, e-barzh an tele, ar re-he a oa tud war-wel, ssetu ni hon oa toud c’hẘant da veżã tost deuzh an dra-he. Ur bern tud deus en em lakeed da studîal brezhoneg, mond a raemp d’ar ffest-nos – ar ffest-nos so bed îe d’ar poent-se lakeed da dreĩ en-dro, peogwir ’pad ur pennad ne oa ked ken deus ar re-he. D’ar poent-se îe, gouelioù meur ’gis Gouelioù meur Kerne, Gouelioù meur an Oriant, toud an dra-he so bed adlañssed d’ar poent-se, hag eo deud da veżã un dra dreist ewid ar re yaouank. Ul lodenn vat deus ar re yaouank d’ar poent-se o deus en em lakeed da ober war-dro sevenadur Breizh hag ar yezh îe. Eveljust e vez ataw muioc’h a dud o h-ober war-dro ar sevenadur peogwir eo aessoc’h deskĩ ober sonerezh, deskĩ an dra-mañ ’n dra, deskĩ dañssal eged deskĩ ur yezh, peogwir ur yezh memestra eo red deskĩ da vad, hag e kemer amser hag e kemer youl. Med memestra ez eus bed kalsig a dud o h-en em lakad. An dra-he oa er bloawezhioù 1970.\nGoude se, er bloawezhioù 1980, ez eus bed ur sseurt ehan – e galleg e reomp deus an dra-he “le creux de la vague” – ar stourmerien a-benn ar ffin a so… n-eus ked bed klewed aneżo kement peogwir er bloawezhioù-se e oa… ar pezh a gonte a oa an arc’hant, bruderezh, traoù disheñvel, ne oant ked ken ar memes aergelc’h hag er bloawezhioù 1970. Er bloawezhioù 1970 e oa “le retour à la terre”, traoù a-sseurt-se; er bloawezhioù 1980 e oa e galleg “les années fric”, ha toud ar pezh a oa yezhoù rannvroel, brezhoneg eveljust, an dra-he oa ked deuzh ar c’his ken. Ssetu ar ffestoù-nos so aed un tammig war an diskenn. Med ’pad ar bloawezhioù-se îe, an dud o deus en em lakeed da zeskĩ ar yezh da vad, ar c”hentelioù-nos so bed digored forzh pegement. Ur bern tud o deus studîed sonerezh. Ssetu ahe eo bed bloawezhioù labour, kentoc’h.\nHa goude se eo bed deud ar bloawezhioù 1990, hag ahe z eus bed un eil “revival” er bloawezhioù 1990 gant adarre strolladoù all, hag ar sonerezh keltîeg so deud da veżã adarre “cool” kea, hag ar yezh îe, ssetu a-benn ar ffin eo gwagennoù e-gis-se, boñ, mareoù so eo deuzh ar c’his, mareoù so e kustum diskenn, hag e teu en-dro, hagë boñ, da c’houde c’houezomp ked, peogwir etretant ar yezh, memestra, a gendalc’h da ziskenn peogwir z-eus memestra forzh penaos neubeutoc’h-neubeutañ a dud hag a gaose brezhoneg. Ssetu, beteg-henn n-eo ked trawalac’h ’wid saveteĩ ar yezh.\nGant ar c”hembraeg, n-int ked ehaned james da zeskĩ ar yezh d’o bugale. E Breizh, er bloawezhioù… war-lerc’h ar bresel, azaleg ar bloawezhioù, ya, 1950, 1960, an dud so ehaned da zeskĩ brezhoneg d’o bugale. E Kembre, e Bro-Gembre, an dra-he n-eo ked en em gaved. War ar maes, war bord ar mor, ar besketaerien hag all, a so kendalc’hed da zeskĩ kembraeg d’o bugale en un doare naturel. Me so bed kelennoures e Bro-Gembre, hag an oll er skol a gaosee kembraeg. Nemed ar Saoson, hag e oa neubeud diouto. Mod-all, an oll a gaosee kembraeg hag e oa un dra naturel; ne oa ked ur skol dre gembraeg ez-officîel – ur skol normal edo – nemed an oll a gaosee kembraeg en un doare naturel. Ha me a rae skol e kembraeg îe. Ssetu an dra-he deja a so un diforc’h meur etre ar brezhoneg hag ar c”hembraeg.\nDa c’houde se, ar skolioù e yezh kembraeg, officîel neuhe, a so ganed e Bro-Gembre kals, kals a raog Breizh. Be’ z-eus bed ur radio e kembraeg, e kembraeg toud, azaleg, me joñj, ar bloawezhioù 1970. E Breizh ne oa en em gaved an dra-he nemed kals, kals war-lerc’h. Ur jadenn tele e kembraeg penn-da-benn o deus gonezed… e 1982 eo kroged S4C, hag an dra-he so bed gonezed er mare ma oa Maggie Thatcher e penn ar c’houarnamant, pezh n-eo ked nentra, memestra. Ssetu an dud o deus stourmed en un doare kaled, en un doare kreñv. Ahe z-eus bed ur bern tud o vond, aed d’an toull-bac’h, o vond er prison ablamour d’ar stourm. Hag int bed, ya, ssolud. Ssetu z-eus bed ar skol, ar radio, an tele. Eveljust, toud ar vuhez fforan e kembraeg e Bro-Gembre, a c’hell beżã bewed e kembraeg, ar pezh n-eo ked heñvel e Breizh. Ssetu toud an traeoù a so bed gwraed e Bro-Gembre kals a-raog ar pezh a so bed gwraed e Breizh.\nHag e Breizh eo bed gwraed an traoù un tammig re ziweżad ewid saveteĩ ar yezh er memes mod ma z-eo bed gwraed e Bro-Gembre. Hag e lavaran ataw, pemp ploaz war-nugent so, pe tregont vloaz so e oa pemp kant mil a dud o kaoseal kembraeg ha pemp kant mil a dud o kaoseal brezhoneg. Bremañ, tregont bloawezh war-lerc’h, e z-eus c’hwec’h kant mil a dud o kaoseal kembraeg – ssetu int deued a-benn da bignad en-dro – hag e Breizh e z eus bremañ neubeutoc’h eged daou c’hant mil. Ssetu hon eus kolled… p’o deus int-i gonezed kant mil a dud o kaoseal kembraeg, ni hon eus kolled tri c’hant – ouzhpenn tri c’hant mil hon eus kolled. Ssetu int-i a z-a e-gis-se [d’an nec’h] ha ni a z a e-gis-se [d’an traoñ]. Ha da va joñj, ar yezh keltîeg nemeti hag he deus ur jañss da gendelc’her dre ar c”hantved-mañ a so ar c”hembraeg. Peogwir ar brezhoneg, welan ked aneżañ o… erffin, bez’ e vo ataw tud o kaoseal brezhoneg, med pas evel yezh da gaoseal gant an oll dud. ’Skoaz ar c”hembraeg e z-eus c’hẘazh ur bern tud o kaoseal kembraeg, hag a vew e kembraeg penn-da-benn. Ar gouezeleg ahe, pe an iwerzhoneg n-eo ked kals gwelloc’h eged ar brezhoneg, ssetu… Din-me, da va joñj, n-eus nemed ar c”hembraeg e niche ur jañss da basseal.\nKals e meus choñjed er goulenn-se, e renkan lavared, hag e z-eus meur a respont a c’hellffenn reĩ. Bremañ n-eo ked aes da respont peogwir an traoù-se so traoù deus ar galon, peogwir on me deus ur ffamilh lec’h ma veze kaoseed brezhoneg. Ssetu dîaes eo din lavared petra viche kolled ewid ar bed, peogwir me ran ked forzh deus ar bed, e-keñver ar brezhoneg. Ar pezh a gont ewidon eo ar pezh meus bewed me gant va zud ha va zud en un doare ledan, pas nemetken va c’herent – an dud war-dro, Breizhis war-dro. Ma gollan an dra-he eo ur rann deus ouzhin a gollan. C’houezan ked penaos lavared dit, med un dra deus ar galon eo. Un dra émotionnel kenañ. C’houezan ked penaos lakad an dra-he e gerioù… ya ’gis koll ur rann diouzhin. Hag eveljust eo un dra poanius. Dîaes eo da lakad e gerioù, med un dra poanius eo.\nHag e rankan lavared memes, pa glewan, en derwezh a hirio, tud yaouank o kaoseal brezhoneg, boñ… kaoseal a reont en un doare disheñvel penn-da-benn deuzh an doare ma gaose va zud, da skouer, peogwir ar yezh a so cheñched ganto. N-eo ked ma viche lakeed gerioù galleg e-barzh, med ar poues-mouezh a so gall, an doare da sevel frasennoù a so disheñvel, a so tostoc’h deuzh ar galleg un tamm mat. Hag e vez lakeed ur bern gerioù newez – ni a ra “brezhoneg chimik” deus an dra-he. En un tu, on kontant tre e viche c’hẘazh tud yaouank o kaoseal ar yezh – hag e roan arc’hant da Diẘan da skouer beb mis – ’baoe c’houezan ked ped ha ped vloaz! – mes en un tu all, rankan lavared, n-on ked en va aes gant an dud-se, peogwir ar yezh-se ne lavar nentra din-me. Ar yezh-se n-eo ked tost deuzh va c’halon. Ar yezh-se n-eo ked liammed gant va amser-dremened, gant ar bed meus anavezed, gant ar garantez meus bed ewid an dud war-dro, ewid ar vro e-gis ma oa. Un dra a so kolled deja ahe.\nSsetu moarvad ar re yaouank o deus ur mennozh all deus ar pezh a viche kolled ma viche kolled ar brezhoneg. Ewidon, va brezhoneg din-me a so kolled dija. Hag e meus kolled ur rann diouzhin. An dra-he so un dra perssonel kenañ, eveljust. Goude se, lavared petra viche kolled gant ar bed ma viche kolled ar brezhoneg… ah! eveljust e vez lavared e vez kolled un doare da joñjal, e vez kolled ur yezh, ha blablabla, an dra-he a c’houezomp toud. Med ma z-eomp dreist ar mennozh-se, e lavarffenn, ar pezh emomp o tifenn, ni, pa vezomp o tifenn ar brezhoneg, a so ar mennozh e z-eus ezom er bed deus liester – la diversité – ne c’hellomp ked oll bewã er memes doare, ne c’hellomp ked oll koms ar memes yezh, dribĩ ar memes boued, beżã gwisked er memes mod.\nHag ar yezh a so un dra pouesus kenañ ewid delc’her da gaoud sevenadurioù disheñvel. Ur wech pa vez marwed ar yezh eo echu gant ar sevenadur en ur mod. Ha me meus aoun bominabl da weled an deiz ma vo kaoseed ur yezh nemetken dre ar bed, pe diw yezh pe teir yezh nemetken. An derwezh ma vo an oll o kaoseal ar memestra, o choñjal ar memestra, o tribĩ ar memestra, o veżã gwisked er memes mod, vo ked ezom da veżã echu memes ken, an dra-he a ra aoun din ez-perssonel, îe. Ssetu, din-me, ar stourm ewid saveteĩ ar brezhoneg a so ur stourm ewid saveteĩ îe ar yezhoù all er bed. Peb hini a renkche stourm ewid e yezh, ewid delc’her ar ffed ma z-eus sevenadurioù disheñvel, hag a so a-boues bominabl din-me.\nHag ataw e lavaran d’ar C’hallaoued a c’houlenn diganin: “Med, ar brezhoneg da betra? Ne jervich da nentra!” Ataw e lavaran: “Ne’n em rentoc’h ked kont? Un derwezh bennâg, matrehe eo ar galleg a veżo en arvar!” Ha me so sur, ar re a stourm hirio ewid ar brezhoneg a vo ar re a stourmo warc’hẘazh ewid ar galleg, ma viche ar galleg en arvar.\nKomañssed on da stourm ewid ar yezh, ewid ar brezhoneg, ez-yaouank. Krennardes edonn c’hẘazh, war-dro pewarzeg vloaz meus en em lakeed da stourm, d’ober c’hẘariva e brezhoneg, ar c’hẘariva oa un dra pouesus din-me, hag e raenn an dra-he e brezhoneg, reĩ a raenn kentelioù brezhoneg, a-beb-sseurt traeoù a raenn. Hag eveljust e vewenn ar muiañ possubl e brezhoneg. Ssetu, anavezed edonn er c”horn-bro, ’lec’h ma vewenn ahe, e Goueled-Leon, ewid beżã ur stourmeures.\nHag ar paotr a oa, an hini a oa e-karg deus an abadennoù radio ha tele e brezhoneg d’ar poent-se, Fañch Broudig, a noa gweled ahanon meur a wech hag e noa choñjed e raffenn matrehe un dra bennâg a-zoare gant ar radio. Ssetu noa kinniged din labourad ewid ar radio, hag er penn kentañ moa choñjed: “Oh, sapresti, me n-eus ked pres warnon labourad e-gis-se.” Ur wech erru er skol-veur e oann kentoc’h prest da riboulad kentoc’h eged da labourad. Ssetu d’ar poent kentañ meus nac’hed, hag a-benn ar ffin p’edonn triwec’h vloaz, meus assanted labourad ’wid ar radio peogwir moa eżom da c’honid va zamm buhez, ewid paëã va studîoù, kea. Hag on komañssed e-gis-se da labourad ’wid ar radio ’gis kasetenneres e brezhoneg, e-sser ober va studîoù. Deus ar radio on aed d’an tele. Boñ, etretant meus beached îe, deued en-dro d’ar radio, aed en-dro d’an tele, ’ffin, toud va buhez so passeed ’gis-se ’tre ar radio hag an tele.\nDaoust hag an dra-he neus chikoured, daoust hag ar radio hag an tele o deus chikoured ar brezhoneg? Chikoured… ar mediaioù dre vras o deus chikoured ar yezh da nompas merwel ker buan, matrehe. Med ataw, ataw, ha beteg hirio e choñjan ar memestra, red e viche bed kals muioc’h a draoù e brezhoneg er radio hag en tele, ewid ma diche ur jañss ar yezh da veżã saveteed. Hagë siẘoazh, ar re a oa e penn an abadennoù brezhoneg d’ar poent-se, radio pe tele, ne oant ked stourmerien, n-o deus ked gwraed toud ar pezh o diche gelled ober ewid redîã ar stad gall da reĩ muioc’h a abadennoù e brezhoneg.\nRed viche bed deomp kaoud ur jadenn radio penn-da-benn e brezhoneg, red viche bed deomp kaoud ur jadenn tele e brezhoneg penn-da-benn, ewid kaoud ur jañss da jikour ar yezh e gwirionez. Bremañ eo re z̧iweżad; bremañ toud an traoù a basse dre internet. Ha dreist-oll, bremañ, ar re hag a gaose brezhoneg, al lodenn vrassañ diouto, a so ouzhpenn 60 vloaz, ssetu eo re z̧iweżad. ’Skoaz, tregont vloaz so e oa c’hẘazh abred a-walac’h ewid saveteĩ an traoù, ewid ober un dra bennâg, yantaw. Med n-eus ked bed a-walac’h a stourm, n-omp ked bed kreñv a-walac’h ewid chachã traoù digant ar stad gall e-gis m’o deus gwraed ar C”hembreis.\nYa, farssus eo, n-eo ked nemetken gant brezhoneg, gant galleg, gant saosneg, gant kembraeg… da skouer meus studîed c’hẘariva amañ e New York e saosneg. Me soñj on gouest da c’hẘari e saosneg kals gwelloc’h eged e galleg. Din-me e oa un tamm mat aessoc’h c’hẘari e saosneg eged e galleg. Skrivã ran un tammig. Din-me eo aes skrivã barzhonîezh e brezhoneg, kals aessoc’h eged e galleg. Med skrivã pros a ran e galleg kals aessoc’h eged e brezhoneg. Ssetu, c’houezan ked perag, med ar spered a so organised en un doare ma vez gwraed certen traoù en ur certen yezh, ha traoù all en ur yezh all. Ya, ouezan ked penaos e vez… penaos displegã an dra-he, med me joñj eo gwir ’wid ul lodenn vat deus an dud. Ha matrehe eo îe peogwir on soupl kenañ gant ar yezhoù. Pa vewan, lakomp, pa vezan amañ, e vewan e saosneg, ssetu e huñvrean e saosneg. Pa vezan e Breizh, ma vewan va derwezh e brezhoneg, e huñvrean e brezhoneg. Ma vewan va derwezh e galleg, e huñvrean e galleg. Ssetu on soupl kenañ gant an dra-he.\nShort url: http://test.multidict.net/cs/4414


Abrege eus an Aviel/Chapistr 7 - Wikimammenn\nAbrege eus an Aviel/Chapistr 7\n◄ Evit ar sul quenta goude ar Rouane Evit an eil sul goude ar Rouane Evit an drede sul goude ar Rouane ►\nEvit an eil Sul goude ar Rouane.\nJESUS hac e zisquibien, hac an Itron Varia a voe pedet da un eured er Guer a Gana e Galilee. Carga a reas a c’hraçou an dud nevez, hac ober a eure ur miracl en o faveur, o ceinch an dour en ur gouin excellant.\nSant Yan, Ch. 1.\nMeditation var an disposition requis evit ober un dimizi eürus ha santel.\nConsiderit da guenta ez eo ret caout ur vocation legitim, da lavaret eo, ret eo beza galvet gant Doue d’ar stad-ze. Ne aparchant nemert ouz Doue, eme ar Profet, disposi eus hor fortun. Da Zoue eo d’hon lacaat er stad hac er gondition a bligeo gantàn, ha non pas deomp d’e choas hon-unan.\nDarn a so galvet gant Doue da zimisi, darn da chom er bed heb dimizi, lod so galvet da antren er c’houenchou, lod all evit beza tud a Ilis.\nMar quemerit ar stad pehini a so destinet deoc’h gant Doue, e vevot contant ennàn, hac e vezo æz deoc’h ober ho silvidiguez. Mæs mar choasit ur stad da behini ne doc’h quet galvet, ne guefot nemert displijadur er vuez-mâ, hac e viot en danger bras d’en em goll, abalamour Doue ne d’eo quet obliget da rei deomp graçou special evit trec’hi an difficulteou a so en ur stad e pehini e vemp en em angaget a enep e volante.\nAbars eta en em angagi e stad a briedelez nac e stad-all ebet, goulennit alies digant Doue dre bedennou fervant ar sclerigen evit anaout an hini en deus destinet deoc’h. Examinit an obligationou hac an difficulteou eus a bep stad ha guelit ha c’hui so capabl d’en em acquitta ervad eus an obligationou-ze.\nQuemerit c’hoas cusul digant ur c’hovesour pe un directeur mad. Chelaouit an avisou fur a roï deoc’h ho querent, mæs chelaouit muy c’hoas mouez an Autrou-Doue eguet hini ho querent. Ma ne doc’h quet galvet gant Doue d’ar stad a broposont deoc’h, hac ind-ii a roï deoc’h graçou evit en em savetei ennàn ? Hac ho tenna a raint-ii eus an ifern, pa viot en em brecipitet ennàn evit plijout dezo ?\nGoude beza goulennet sclerigen digant Doue ha quemeret avis ho Tirecteur, mar gouelit e veac’h galvet d’ar stad a briedelez, considerit an dispositionou a dleit da gaout evit ober un eured mad, eürus ha santel. Da guenta, songit da gonservi bepret un intantion bur ha chast, songit da zimizi non pas evit ho contantamant nac evit ar blijadur, mæs abalamour ma credit beza galvet gant Doue d’ar stad-ze, ha ma esperit ober quent ho silvidiguez ennàn, evit ne raec’h en un all.\nD’an eil, seul ma tostaï an amser da eureugi, redoublit ho pedennou evit tenna graç Doue var hoc’h eured. Songit hoc’h eus ezom eus a gals a c’hraçou evit beva ervad er stad-ze ; pep stad en deus e boan, hac ar stad a Bridelez ne deo quet an hini en deus an nebeuta ; poan so gant bugale pa vent bian, hac alies muy c’hoas pa vent deut bras ; speret an eil pried ne deo quet bepret henvel ouz speret eguile.\nD’an drede, bezet e stad a c’hras pa recevot Sacramant a Briedelez : ur sacrileich eo e receo e stad a bec’het marvel, hac en em briva eo eus an oll graçou a dleffac’h da receo en hoc’h eured.\nD’ar bevare, tremenit devez an eured gand modesti, gant temperans, en ur fæçon christen.\nPeguen neubeut a zeu da zimizi gant an dispositionou-ze ! Ha soueset e tleer beza mar gueler quement a zivisionou, a zisurzou, a valeuriou en tieguezou, pa zeu quen neubeut a dud da zimizi hervez Doue ! Eleac’h ar burete, ar beden hac an alusen, pere a so ar moyenou da gouvia Jesus d’e eured, ne veler alies nemet impurete, ebatou, dansou, meventiou quent ha goude an eured. E guirionez, hac ennes eo ar voyen da denna benediction ha graç Doue var e eured ?\nReflexion varnomp hon-unan.\nMar hoc’h eus grêt deja ar choas eus ur stad a vuez, mar hoc’h eus deja grêt ho fortun, ha c’hui ho poa, abars en em angagi, eximinet mad ho vocation ?\nMar d’oc’h angaget e stad a Briedelez, ha c’hui ho poa an dispositionou necesser evit receo santelamant ar Sacramant-ze ?\nPenaus hoc’h eus-hu tremenet an devez eus hoc’h eured ?\nGoulennit pardon digant Doue eus ar fautou ho pe grêt. Songit d’o repari dre hoc’h œuvrou mad ; ha souffrit pant ur speret a binigen ar boan eus ho stad.\nTud yaouanc, c’hui pere noc’h eus quet c’hoas grêt ar choas eus a ur stad a vuez, commancit ur bloas pe zaou abars quemer ho resolution da c’houlen sclerigen an Eê. Offrit alies da Zoue ho pedennou hac ho communionou en intantion-ze, ha grit bemde ar beden-mâ : Va Doue, me a fell din a-gren ober ma silvidiguez, coustet pe gousto. Grit din, va Doue, anaout al lec’h hac ar stad e pehini e fell deoc’h ho servichen, hac e pehini e allin ober va silvidiguez gant muy a assurans. En em abandoni à ràn etre ho taouarn, disposit ac’hanon hervez ma plijo gueneoc’h.\nPa ve Pasq abred, a ve neubeutoch a Suliou goude ar Rouane, da lavaret eo, etre ar Rouane hac ar Septuagesim, pehini a erru bepret pemzec dez abars ar Sul ened, neuse e ve ive muy a Suliou goude ar Pantecost, da lavaret eo etre ar Pantecost hac an Azvent. Mar gu’erru eta Sul ar Septuagesim goude an eil, pe an drede, pe ar bevare, pe ar bempet Sulvarlerc’h ar Rouane, e reot ar Veditation merquet evit Sul ar Septuagesim, hac e tremenot ar re all, pere o devezo o flas goude an drede Sul varn-uguent varlerc’h ar Pantecost, hervez ma ê merquet eno.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_7&oldid=94952 »\nKemmoù diwezhañ degaset d'ar bajenn-mañ d'an 8 Du 2016, da 17:06.


Buhez ar Zent. pageq 70, 71, 72. Encyclopédie Marikavel.\nDimezi ar Werc'hez\nEn bro ar Galile, en kêrig Nazareth, breman zo 1900 vla, e veve eur verc'h yaouank, eur benherez, he hano Mari.\nP'en em gavas en oad da zimezi, da lavaret eo, war-dro he femzek vla, eun den yaouank eus he anaoudegez, e hano Jozef, he c'hemeras da bried.\nKaerat eured, an hini a unanas an daou zen-ze ! Gwad rouaned koz ar vro a rede en o gwazied; ar gened a lintre war o zâl hag ar zantelez a vleunie en o c'halon.\nMa ne oa ket an danve etre o daouarn, n'heller ket lavaret, kennebeut, e vije an dienez en o zi, rak labourât a rent o-daou, ha diouz c'houezen o zâl e c'honezent brao bras peadra da vevan.\nEun devez, arc'hêl an Otrou a ziskennas eus lein an nenv da zigemenn da Vari e oa bet dibabet evit bezan mamm da Zalver ar bed, an hini a oa gortozet abaoue baradoz an douar. Ar wreg yaouank hag he devoa grêt al le, ar promese, hi hag he fried, da viret kurunen ar werc'hded en skeud ar briedelez, a gilas.\nRaktal, an êl a roas d'ezi da anaout e kemerje Doue eur berad eus he gwad da groui gantan e Vab, evel m'an evoa gwechall kemeret eun tamm pri da groui gantan an den kentan, hag e vije, war an dro, Mamm ha Gwerc'hez. Mari a asantas.\nEt Verbum caro faclum, est, et habitavit in nobis (1)\nHa Mab Doue en em c'hrêt den a zo deut da chom en hon zouez.\nJezuz-Krist eta, evel den, n'en deus tad ebet hag e vamm eo Mari; evel Doue, n'en deus mamm ebet hag e dad eo Doue; evel den-Doue, Doue eo e dad ha Mari e vamm.\nDimezi ar Werc'hez a oa eun dra laket gant an Holl-C'halloudeg d'en em gaout :\nDa gentan : — evit ma ne gouezje ket an dismegans, en doare ebet, na war ar mab na war ar vamm;\nD'an eil : evit ma vije sant Jozef skoazeller ha mirer an Itron-Varia ha tad mager ar mabig Jezuz;\nD'an trede : — evit ma vije anavezet gant an holl e tiskenne ar Zalver, dre e gerent, eus ligne ar roue David, evel m'oa bet embannet, seiz kant vla arôk, gant Isaias, pa skrive, ouz sklerijen ar Spered-Glan : « Eur skourr a zavo war wrizienn Jesse (tad David), hag eur vleunien a deuio da zigeri warnezan. » — « An holl boblou a welo (mab bihan Jesse) hag en em erbedo outan, hag eur mor a c'hloar a strinko eus e ve. (2) »\nD'ar pevare : — evit ma vije l'amilh Nazareth skouer an holl familhou kristen.\n(1) Sant Yan, Ia pennad, 14et koublad.\n(2) Isaias XIet pennad, 7 ha 10et koublad.\nAr briedelez a zo un an eus sakramanchou Hon Zalver Jezuz-Krist, ha sant Pol a lavar d'imp eo eun dra vras ha santel hag eur skeuden eus al liamm a zo etre Jezuz-Krist hag e Iliz.\n« Evel ma 'z eo Jezuz-Krist penn an Iliz, ha ma tle Ile an Iliz senti outan, evelse an ozac'h eo penn ar wreg, hag ar wreg a dle senti outan. Hag evel ma karas Jezuz-Krist an Iliz betek rei e vue eviti, evelse an ozac'h a dle karet e wreg ha rei e vue eviti. (3). »\nC'houi eta, ezec'h, a vezo pep-hini ac'hanoc'h eun eil Jezuz-Krist. Etre ho taouarn e vezo an nerz; c'houi a c'hourc'hemenno, c'houi a vezo ar penn, c'houi a reno, mes c'houi, dreist-oll, a garo\nJezuz-Krist a garas kement e Iliz ma varvas eviti. C'houi a garo ho priejou evel ma karas Jezuz-Krist e Iliz. C'houi a garo aneze en eurvat, c'houi a garo aneze, dreist-oll, pa vezint en dristidigez, hag a lodenno neuze o foaniou gante :\nC'houi a c'houzanvo o defôjou hag e c'houzanvfont ho re; c'houi a garo ho priejou en Doue ha herve Doue.\nHa c'houi, gwrage, a zento ouz ho priejou, evel ma sent an Iliz ouz Jezuz-Krist.\nAn Iliz, en de a hirie, a glasker he dispartian diouz he fried muian-karet; mes daoust d'ar gourdrouzou a rêr d'ezi bemde, daoust d'an tôliou a skoer ganti, elec'h dizenti ouz Jezuz-Krist, e c'houzanv al laeronsi, an dienez, pep tra. Tôlet eo er baourente, mes hec'h enor a chom ganti. Eur skouer gaer evidoc'h, gwrage; c'houi ive a zento ouz ho priejou, hag eus daou ma oac'h, ne refet nemet unan, ha malloz d'an' neb a glasko dispartian ar pez an eus unanet an Otrou Doue.\nAn hini ne gar ket Doue, ne gar ket e nesan. Ar galon ha n'eman ket Doue enni er renk a enor a zo eur galon skornet.\nKaret Doue da gentan. Hen eo an hini a lak, pe a chom hep lakat ar gurunen a dad hag a vamm war benn ar priejou; hen a roio nerz d'ho sempladurez, pareanz d'ho kalonou gouliet.\nNe vo ket, de war-lerc'h hoc'h eured,\nBue fall ganac'h, mignoned.\n(3) Isaias XIet pennad, 10et koublad.


Pajenn:Pompery - Quelennou var labour pe gonnidegues an douar, 1851.djvu/102 - Wikimammenn\nPajenn:Pompery - Quelennou var labour pe gonnidegues an douar, 1851.djvu/102\nunan doc’h ar pevar stuz-zé da deilla peb bloas. (Guellout izelloc’h ar pes a vezo lavaret var an doaré stuzia.)\nOc’h an avalou douar é tenner c’hoas eun danvez mad da implijout é meur a zoaré : ar bleut eo, pini eller caout en oc’h ﬂastra an avalou cri, gât millou vian pé penfillou al. Lacad a reer an toaz-ze en eun tamoes run, ha teurel a reer dour varnan, meur a vech, ma c’haï ar bleut da eul, en eur varraz laquet dindan. Pa eo bet losquet da zéana trévoalc’h da roei amzer dar bleut couéza en traon, é losquer an dour da redec cuit ; neuzé toller c'hoas dour diou pé deir guech, ma oc’h eus c’hoant caout bleud guen caër. Lacad a reer goudé ar bleut var planquennou pé en\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/102&oldid=141303 »


Komz brezhoneg : ur stourm ?\nPublié le 28/06/17 12:53 -- mis à jour le 00/00/00 00:00\nTrede pennad goude «Istor ar c'helenn dre soubidigezh», hag «Adperc'hennañ ar brezhoneg dre ar skol»\n« En un toull-bac'h emaomp pa gomzomp brezhoneg » eme Vernez Tangi. Gwir pe gaou ? Ha ma ne vefe ket eus Diwan, piv a gomzfe brezhoneg hiziv e- touez ar rummadoù yaouank ? Ha perak e oa ken diaes stourm evit gallout bout skoliataet e yezh ar vro ?\nManifestadegoù, stourm dizehan\nEvit krouiñ ur skol nevez, evit mont a-enep stad bro C'hall, a-enep an Deskadurezh Stad e oa ret kavout doareoù dic'hortoz ha nann-feuls a ziskoueze nerzh ha c'hoant ar Vretoned da gaout ur skol dre soubidigezh. E Karaez, Kemper, Roazhon, Naoned… e oa bet diskouezet an nerzh-mañ. Evit al lise e oa bet aozet ur pezh mell vanifestadeg hag aze e oa splann e rankfe bout staliet lise Diwan e-kreiz ar vro. E « Droit de réponse » gant Polac e 1984 e oa bet ivez un taol kaer evit diskouez nerzh Diwan, mennozh ganet gant ur strolladig a dud e penn Diwan.Komz brezhoneg : ur stourm ?\nEvit krouiñ ur skol nevez, evit mont a-enep stad bro C'hall, a-enep an Deskadurezh Stad e oa ret kavout doareoù dic'hortoz ha nann-feuls a ziskoueze nerzh ha c'hoant ar Vretoned da gaout ur skol dre soubidigezh. E Karaez, Kemper, Roazhon, Naoned… e oa bet diskouezet an nerzh-mañ. Evit al lise e oa bet aozet ur pezh mell vanifestadeg hag aze e oa splann e rankfe bout staliet lise Diwan e-kreiz ar vro. E « Droit de réponse » gant Polac e 1984 e oa bet ivez un taol kaer evit diskouez nerzh Diwan, mennozh ganet gant ur strolladig a dud e penn Diwan.\nAn avel viz : Françoise Morvan, skeudenn Breiz Atao…\nStourm e Breizh a-enep an dud a soñje e oa bed Diwan ur « monde comme si », evel ma lavar titl levr Françoise Morvan embannet e 2002. Daoust ma kaver 60 gwech ar ger « diwan » gant Françoise Morvan en he levr, ne c'heller ket degemer pa lavar e vez skoliataet e Diwan bugale Talbenn broadel Breizh, holl gristenien ha mibien ar vezenn Perrot… N'eus ket a bolitikerezh e Diwan, douget hiziv c'hoazh gant ar garta ha degemeret e vez an holl vugale forzh peseurt relijion pe strollad politiket e vefe o zud.\nAn avel diabarzh : brezhoneg bro Gwened ha gallaoueg\nStourm evit brezhoneg ar vro a zo e karta Diwan ivez, met pell emañ Yann pe Varjan eus (h)e c’h/gazeg. Re alies e vez gwelet c'hoazh gwenedourien yaouank ha na gredont ket mont en o yezh dirak bugale a gomz ur brezhoneg « standard », lesanvet gant lod an « diwaneg », hag ur stourm diabarzh zo da gas evit ma c'hello pep hini ober gant brezhoneg e gorn bro, gant un taol mouezh a zere hag ur yezh pinvidik ha fonnus.\nDIWAN 40 vloaz par le 18/06/2018\nDiwan hag ar brezhoneg: 40 vloaz a zeskadurezh poblek par Kuzul Skoazell Diwan Gwengamp le 09/02/2018\nDiwan : kengred ha buhez a-stroll ? par Kerne Multimédia le 08/01/2018\nInternet ha kleweled : ur chañs evit ar brezhoneg ? par Kerne Multimédia le 04/12/2017\nKan : an diazez ? par Kerne Multimédia le 30/10/2017\nLenn ha skrivañ e brezhoneg hiziv : piv a ra ? par Kerne Multimédia le 08/10/2017\nNerzh krouiñ ha live yezh par Kerne Multimédia le 31/07/2017\nIkastola : 40 vloaz stourm evit ur yezh par Kerne Multimédia le 18/07/2017\nPedagogiezh Diwan : petra eo ? par Kerne Multimédia le 02/07/2017\nDiwan 40 vloaz : ur gronikenn a-hed ar bloaz par Kerne Multimédia le 08/05/2017\n150 enseignants Diwan du secondaire à Carhaix pour un congrès annuel par Kerne Multimédia le 11/11/2016\nDastum a lid e 40 vloaz e 2012 ! par Dastum le 26/03/2012\nBrezhoneg yezh etrevroadel ! Diwan Kistreberzh a gomz e brezhoneg gant ar bed a-bezh par Skol Diwan Kistreberzh le 09/11/2010\nE-pad ar Gouelioù Etrekeltiek, e kinnig deoc'h Diwan stalioù war he stand par Skoazell Diwan an Oriant le 27/07/2010\nWebNoz ispisial 40 vloaz ar Roñsed Mor par Brezhoweb le 05/05/2009\n"An avel diabarzh"\nBa du-mañ vé gwraet "ur bramm" deus an a'el deus an tu-dabarzh.\nJeannotin, pe "an den a wrie brammoù ouzh diabarzh an aeled".


An embann evit ar vugale - Soñjoù Arno Elegoed — Bannoù-heol\nPostet d'an 01/10/2012 - Pennadoù\nAn embann evit ar vugale - Soñjoù Arno Elegoed\nE penn Bannoù-heol (Titeuf, Thorgal, Boulig & Billig) emañ Arno Elegoed a weler amañ e-kreiz, en e stal e Saloñs Levrioù Karaez.\nPerzh o deus kemeret : Arno Elegoed, Denez an Hir\nRener ar gevredigezh Bannoù-heol eo Arno Elegoed. Bannoù-treset brudet-mat zo bet embannet gant Bannoù-heol evel Boulig & Billig, Titeuf pe Thorgal da skouer.\nEr penn-kentañ on bet ma-unan oc'h ober ma labour. Tamm-ha-tamm em eus kavet tud evit reiñ sikour din, evit adlenn ar skridoù pe maketenniñ da skouer, ar pezh a ro lañs ha lusk d'al labour.\nUl lec'hienn Internet nevez a zo bet savet n'eus ket pell zo, brav eo da welet ha modernoc'h eo eget an hini gozh. A-drugarez d'al lec'hienn e krouer liammoù gant ar bed. Ur wech an amzer e vez goulennet levrioù diganeomp eus an estrenvro zoken : Spagn pe Alamagn da skouer.\nEvel-just e prizius evidomp skoazell tud all. Ar C'huzul-rannvro kement ha departamant Penn-ar-Bed a sikour ac'hanomp kalz. En holl e vez paeet ganto 60 % eus ar priz moullañ. Gant Ofis publik ar brezhoneg hor bez sikour ingal evit adlenn an troidigezhioù ha kuzuliañ e mod pe vod.\nDa-geñver saloñs Karaez en em gavan atav gant tud prest da gaozeal diwar-benn hol labour. Meur a wech e oa bet c'hoarvezet din resev posteloù gant lennerien o lavaret e oa fentusoc'h al levrioù bet troet e brezhoneg eget er yezh orin. Kement-se a ro startijenn !\nEus an tu all eo gwir n'eo ket aes gwerzhañ levrioù. Dija e vez lennet nebeutoc'h-nebeutañ gant ar vugale dre-vras, e galleg zoken. Dipitus eo : muioc'h-mui a skolidi divyezhek a zo, embannet e vez muioc'h a levrioù eget 10 vloaz zo, ha daoust da se ne vezont ket prenet kalz. Memes e-barzh ar stalioù ma vezont kavet e chomont kuzhet. Kalz tud ne ouzont ket zoken ez eus bannoù-treset e brezhoneg ! Koulskoude int talvoudus, evit ar re vras zoken, peogwir e c'hellont servijout da zeskiñ ar yezh en ur mod aes.\nSiwazh e chom kalz tud c'hoazh gant skeudennoù kozh eus ar brezhoneg, stag ouzh ar sevenadur gwechall. Da skouer, bewech ma vez aozet traoù evit difenn ar brezhoneg e vez kinniget festoù-noz. Un dra vat eo evel-just, met graet e vez betek re : perak ne vefe ket un abadenn tekno lakaomp, pe un dra all...\nDre al levrioù a vez embannet ganeomp e klaskan reiñ ul liv modern d'ar brezhoneg ha tresañ ur skeudenn digoroc'h eus ar yezh evit diskouez e c'haller ober pep tra e brezhoneg.


Pajenn:Dizanv - Choége nehué a gannenneu spirituel.djvu/15 - Wikimammenn\nPajenn:Dizanv - Choége nehué a gannenneu spirituel.djvu/15\na tarni sante ioulagitt; digoeorét-é zeüle-gat, diferiet-é; ean a ùüéle er péh en dès d’obér; ean a santè er peah ag er galon , er repos ag er gonsciance, ha nerh assès, secouret dré grsece Doué, eit defiein en ol a eti distroein agcn bent mat en dès hanâuet.\nChetu penaus en hum gonvertisse a zevri ordinaeremant er péhour; ba gueUein a rér laret é ma gleaüe cavouit én acbemant ag ur Retraite pé ag ur Mission unan-benac I n’en debai er volanté hac en dessein mat ! ' d’obér aùel ha de vihuein santeliob; ha I mar coïlér guhavé, quént pèl-amzèr, er résolutioneu hac er santiraanteu mat-cé, er péh zou caus-é, rac ma collér courage ag er guetan gyéh ma. vér couéhet airé ct penet, ha ne hum laquér auet é poén a giasque prompt er rem<ed a banitiér ntad : , chopr a rèr èr pehet, hamobér a rér doh t’o« ha quênt pél dioh peb soct disordr*. Ên ur guir, chasgemant us pèhour a zou aez hac ordinaer en ur Retcaite pé èn ur Mission. Hemb er Retraite pé er Missios i ma gteaiie ha diaez er changemant-cé : er Retraite enta pé er Missioa a zou .neC«lsér eit un nombre bras a duc.\nOpen, er Sacrèmânt a Benigen a zou que(n necessèr d’er Brechén cabïus ag ur pehet marvel, èl mé ma nccessèr er Sacre-mant a Vadiént d’ur hroaidur eit bout par-donnet ager pehet originel. Cw, 14. Chaft. 2. Nitra enta necesserroh d’ur péhour eit ur ' Govézion vat.\nAdtapet diwar « https://br.wikisource.org/w/index.php?title=Pajenn:Dizanv_-_Choége_nehué_a_gannenneu_spirituel.djvu/15&oldid=149196 »\nKemmoù diwezhañ degaset d'ar bajenn-mañ d'an 8 Gen 2019, da 21:22.


Buhez ar Zent. pages 37, 38, 39. Encyclopédie Marikavel.\npages 37, 38, 39\nArc'heskob Bourj (""-1209)\nAr zant-man a deuas er bed en Arthel, demdost da Nevers, en hanter kentan an daouzekvet kantved. Savet e oe en Soason, gant eur eontr beleg, a zeskas d'ezan abred anaout danjeriou ar vue, disprijout plijaduriou didalve ar bed, ha tanva al levenez a ro ar studi hag af beden, d'ar re en em dro gante a galon vat.\nP'en em gavas ea oad, e oe beleget, ha prest goude, daoust d'e yaouankiz, e oe hanvet da chaloni en Soason hag en Pariz. Evit gallout ren eur vue striz, en em dennas en Pontigny, en eur gouent eus a Urz sant Bernard, hag en berr arnzer, e oe c'hoaz eno eur skouer vat evit an holl.\nAc'hane, e oe kaset da ren manati Feunteun-Yan, ha hini Chalis goude-ze. Grouarn a reas an daou vanati-ze, gant eur furnez hag a c'honeze d'ezan kalonou an holl. Komz a rê ouz pep-hini en eun doare ken hegarat, ma ne greded ket chom hep senti ou tan.\nEr bla 1199, arc'heskob Bourj, an ôtrou Herry de Sully, a varvas, ha Gwilherm a oe dibabet da gemer e garg. Ar c'helou-ze a skuilhas eul levenez vras dre-oll, nemet en kalon an den santel, a oe mantret ha ne asantas diskregi eus e vaz-abad evit kemer ar vaz-eskob, nemet war urz e vistri ha war gourc'hemen kannad arpab.\nEvitan da vezan arc'heskob, e touge bepred e zilhad-manac'h, gant eur gouriz-reun dindan, ha ne zebre kammed tamm kig ebed, ar pez ne vire ket outan d'ober gwellan ma c'halle d'ar re a veze ouz e dôl. E di a veze bepred digor d'an dud ezommek, hag e blijadur oa bezan o rei d'eze peadra da zibri, d'en em wiskan ha d'en em lojan.\nE drugare en kenver ar bec'herien a rê d'ezan pedi ha yun evite beb an amzer.\nAn trubuilhou a gouezas warnezan a roas tu d'e zantelez da baran. Er blavez 1193, ar roue Philip-August, en e eiz vla warn-ugent, a gemeras evit pried eur brinsez seitek vla eus an Danmark, he hano Injelburj. De warlerc'h an eured, ar roue a deuas da gemer kement a gaz ouz e bried, ma n'oa ket evit he gouzan war e dro.\nArc'heskob Reims, eontr ar prins, hag eun nebeut eskibien-all, kerent d'ezan holl, kouls lavaret, eu em vodas en Kompiegn, hag a dorras an dimezi, war zigare, emeze, ma oa kerentiaj etre an daou zen yaouank. Injelburj a gasas an afer da Rom hag eno e oe kavet fall ar pez a oa bet grêt en Kompiegn. An dra-ze ne viras ket ouz Philip-August, goude klask digareou mezus, da vont gant Agnes, merc'h d'an duk a Verani.\nAr pab Innosant III, goude bezan skrivet d'ar roue, meur a wech, evit e lakat da zont ennan e-unan, o welet ne selaoue ket anezan, a skoas ar rouantelez a-bez abalamour d'ezan.\nD'ar 5 a viz c'houevrer 1200, an ogrou, ar c'han, ar c'hleier a davas, en holl ilizou Frans. Evel eur vantel ganv a 'n em ledas war ar vro, hag an dra-ze a badas seiz miz hag eun dra bennak, ken na deuas ar roue da gas Agnes Merani diwar e dro, evit kemer adarre Injelburj, e wir bried.\nAn arc'heskob Gwilherm a oe unan eus ar re gentan a lakas urz ar pab da vezan heuilhet en e eskopti. Ar roue a c'hourdrouzas anezan, abalamour da ze, muian ma c'helled ober, hep gallout dont a benn d'e lakat da blegan d'ezan, en stumm ebet.\nOuz ar red, an arc'heskob santel an ije gouzanvet ar maro, kentoc'h evit dizenti ouz ar pab abalamour senti ouz ar roue.\nAr boan a reas d'ezan Philip-August a oe dister, en kichen an hini a reas d'ezan eun nebeut beleien eus e eskopti, o 'n em zevel eneb e urziou.\nA drugare Doue, ar veleien gez-ze a deuas prim enne o-unan, hag en em strinkas da dreid o arc'heskob da c'houlenn o fardon. Gwilherm, dal m'o gwelas, hep rei amzer d'eze, zoken, da anzav o fazi, o briatas gant teneridigez. Diwar neuze, koumoulen ebet ne lakas yenien da zevel etre an eskob rnat hag e veleien, hag ar re a oa bet ar muian en e eneb eo a deuas da vezan ar re hen c'hare ar muian. «Kaer am eus bet ober ma fenn fall, a lavare unan aneze, hag en em zevel en e eneb, eo bet bepred ken chentil ha ken hegarat em c'henver, ha biskoaz n'am eus gallet anaout dre e vouez, dre liou e zaoulagad hag e stumin, skeud an disteran rebech evidon. »\nD'ar zul arôk gouel ar Rouane 1209, e oa o prezek en e iliz-veur, pa dapas riou. Eun derzien vras a grogas ennan; ober a reas e destamant, goulenn a reas e zakramanchou. Pa deujod da zigas e Zoue d'ezan, e savas eus e wele, e taoulinas war al leur-zi, en eur lavaret ne oa ket dereat d'ezan digemer e Zalver nemet war an douar'.\nBinnigan a reas e veleien, holl dud e eskopti, ha d' an 10 a viz genver 1209, e ene, laouen, a nijas da vro an êle.\nBue ar Gouarnamant ha bue an Iliz a zo ken dishenvel an eil diouz eben ha m'eo dishenvel bue ar c'horf diouz bue an ene. Ar c'horf an eus e lezennou; an ene he deus he re. Mes evite da vezan dishenvel. e teuont da 'n em glevel. Evelse, bue ar Gouarnamant ha bue an Iliz, evite da vezan dishenvel, a dle kordan an eil gant eben.\nAn Iliz he deus galloud war dreo an ene, hag he deus he lezennou d'ei hec'h-unan. An Iliz a dle bezan mestrez en he zi hag ar Gouarnamant en e hini, ha pep-hini, diouz e du, a dle poanial da gas an treo war rôk evit ar gwellan.\nAr Gouarnamant hag an Iliz a zo krouet gant Doue o-daou, evit bale dorn ouz dorn war an douar-man, ha malloz d'an neb a laka disparti da zevel etreze.\nAr zant ec'h omp o paouez lenn e vue, pa zavas trouz etre Philip-August, penn ar Gouarnamant, hag Innosant III, penn an Iliz, en em lakas krenn dustu a-du gant ar pab. Greomp eveltan; pennou-bras an douar-man a fazi ailes hep gouzout, meur a wech o c'houzout. Ar pab ne fazi ket; ar pab eo eskob an eskibien ha tad an holl gristenien; ar pab eo Jezuz-Krisl war an douar. Gwell eo senti ouz Doue eget senti ouz an dud !


Diforc'hioù etre adstummoù "Rio de Janeiro" - Wikipedia\nDiforc'hioù etre adstummoù "Rio de Janeiro"\nRio de Janeiro (kemmañ)\nStumm eus an 10 Gen 2019 da 20:18\nreplaced: d R → d R, , → , using AWB\nStumm eus an 17 Du 2018 da 04:35 (kemmañ)\nChronus (kaozeal | degasadennoù)\nStumm eus an 10 Gen 2019 da 20:18 (kemmañ) (dizober)\nD (replaced: d R → d R, , → , using AWB)\n[[Restr:Rio de Janeiro - Pão de Açucar - Cablecar.jpg|thumb|285px|[[An Dorzh Sukr]]]]\n'''Rio de Janeiro''', alies ha dre verrdro '''Rio''', a zo ur vegalopolenn lec'hiet e gevred [[Brazil]]. Kêr-benn [[Stad Rio de Janeiro]] eo ivez. 6,1 milion a dud a zo o chom enni (''[[cariocas]]'' a vez graet anezho). Rio de Janeiro eo an eil brasañ kêr e Brazil war-lerc'h [[São Paulo]] (kêr-benn ekonomikel). Anavezet eo er bed a-bezh evit he [[meurlarjez]], hec'h aodoù ([[Copacabana]] hag [[Ipanema]]). Kêr-benn gozh Brazil eo ha deuet eo da vezañ ul lec'h sevenadurel a-bouez ha dreist-holl touristel-kenañ.\nLec'h ar gêr a voe dizoloet d'ar c'hentañ a viz Genver 1502 gant un Italian o servij Portugal [[Amerigo Vespucci]]. Vespucci a anvas al lec'h Rio De Janeiro ( ''Stêr miz [[Genver]]'' e [[brezhoneg]]). D'ar mare-se, Indianed [[Guarani]]] a oa o vevañ du-se. Kregiñ a rejont da genwerzhañ gant Portugaliz. Ar c'henwerzh a eas mat en-dro. Met ne veze ket darempredoù mat atav etre an Indianed ha Portugaliz. Ouzhpenn-se, an Indianed a genwerzhe ivez gant Bro-C'hall ha gant an Izelvroioù.\nEr XVIvet kantved e voe tagadennoù a-berzh ar [[morlaer|vorlaeron]], ar C'hallaouded ha morlaerien an [[Izelvroioù]]. Distrujet e voe ganto un tamm eus kêr.\nMet Portugal n'he doa ket c'hoant e vije tud war he zachenn, neuze, e 1564, goude 2 bloavezh emgann e voe savet gant Estácio de Sá, d'ar c'hentañ a viz Meurzh, ar gêr « São Sebastião do Rio de Janeiro » (Sant Sebastian eus stêr miz Genver) en enor da [[Sebastião Iañ]] , roue Portugal. Etrezek fin ar XVIvet kantved, roue ar Portugal a lakaas da sevel tourioù evit difenn ar gêriadenn ha goulenn a reas digant an Indianed e sikour d'he difenn. Ul gêr lec'hiet mat eo Rio de Janeiro rak gellout a rae ober kenwerzh gant Afrika hag Europa. E-koulz an XVIIIvet kantved e voe ar gêriadenn en ha wellañ gant dizoloadenn an aour hag ar maen prizhius\nRio de Janeiro a zeuas da vezañ kêrbenn Portugal goude trevadenn Napoleon e Portugal.\n*''Ur pennad [[Protokol Rio de Janeiro ]] e 1942 zo ivez.''\nAdtapet diwar « https://br.wikipedia.org/wiki/Dibar:MobileDiff/1823384 »


Journal de Renaud Camus, dimanche 6 octobre 1985\ncréée le mardi 8 juillet 2014, 16 h 19\nmodifiée le lundi 22 juin 2015, 16 h 35Dimanche 6 octobre 1985, midi. Il y a bien entendu un plaisir unique, incomparable, à des étreintes amoureuses d’habitude, dans la ~~~~~~~~~~ ~~~~~~~~~ ~~~ ~~~ ~~~~~~~~~ ~~~~~~~~~~~~~ ~~~~~~~~~~~. ~~~ ~~ ~~ ~~~ ~~~~~~~~ ~~~~~~~~~~~~ ~~ des ébats de ~~~~~~~~~~, ~~~~~~~~ ~~ ~~~ ~~~~~ ~~~ ~~~~~~ ~~~~~~ ~~~~~~~~~~~~, ~~~~~~~~~~~ ~~~ ~~~~~~~. ~~~~~ ~~~ ~~ ~~ ~~~~~~ ~~~ ~~~~~~~~ ~~~~~~~, ~~~~~~~~~~~~~, ~~~~ ~~~~~~ ~~~~~~~~, ~~~~~ ~~~~ ~~~~~~~~~, aux premières fois ; ~~~ ~~~~~~~ ~~~ ~~~~~~~~ ~~~~~~~~~~~~, ~~~~~~~, ~~ ~~~ ~~~~~~~~~ ~~~~~~~~~~~~~ ~~~ ~~~~~ ~~~~~~~~~~~, ~~~~ ~~~~~~~~ ~~~~~~~, ~~~~ ~~~~~~ ~~~~~~~~, ~~~ ~~~~~~~~~~~~~ ~~~ ~~~~~~, ~~~~ ~~~~~~~~, ~~~~ ~~~~~ verts, Dieu sait ~~~~~ ~~~~~~ ~~~~ cas.\nUne ~~~~~~~~~ ~~~ ~~~~~ ~~~~~~ ~~~~~~~~~~ ~~ ~~~~ joies. ~~~~~~~ ~~~~ ~~~~~~~~~ ~~~~ ~~~~~~ ~~~ ~~~~ ~~~~~~ ~~~ ~~~~~~~, ~~~~ ~~~ ~~~~~ ~~~ ~~~~~~. Il fait si ~~~~~~ ~~~’~~~ ~~~ ~~~~~ ~~~~~~~~~~ ~~~~ ~~~~~~, ~~~ ~~~~~-~~~~~, ~~~~ ~~~~~~ ~~~ ~~~~~. ~~~ ~~~~~~~ ~~~~~~~~~~~ ~~ ~~~~~~~ ~~’~~~~~~~~~~~~, ~~~~~~ ~~~ ~~~~~~~~. ~~~~~~~ ~~~~~~~~, ~~~~~~~~~~~~~~~~, ~~’~~~~ ~~~~ à la hauteur ~~’~~~ ~~~~~~ ~~~~~~~~~~~ ~~~~~~~~~ ; ~~~ ~~~~~~~ ~~~ ~~~~~~~, ~~~~~ ~~~~~~, ~~~ ~~’~~~ ~~~~~~~~ ~~’~~~~~~~~~ ~~~~~~~~~~~~~. « ~~’~~~~ ~~~ ~~~~~~~~~~ ~~~~~~ ~~~ ~~~~~~ », ~~’~~ ~~~~ ~~’~~~~~~ ~~~~~ ~~~~ ~~~~ Antonio, qui vit ~~ ~~~~ ~~~~~, ~~~ ~~~~ ~~’~~~~ ~~~~ ~~~~~~~~~~~~~~~~~ ~~~~~~~~~~ ~~~~ ~~~~~~~ ~~~~~~~~~~~ ; ~~’~~~ ~~~~ ~~~~~~~~, ~~~~~ ~~’~~~ ~~~~~~~ ~~~~~ ~~~~ ~~~~~, ~~~~ ~~’~~~~ ~~~~~ ~~~~, ~~~ ~~~~~ cas, la plus ~~~~~~~~~. ~~~~~~~~~~, ~~~~~~~ ~~’~~~~~~~~~~ ~~~~ “~~~~~~~ ~~~~~~~”, ~~~ ~~~ ~~~ ~~~~~~~ ~~~~~ ~~~~ ~~~~~~~~~ ~~~~~~~ ~~ ~~~~~~~~~~ ~~~~~, ~~~~~~~ ~~ ~~~~~~ ~~~~~~~~~~~. ~~~ ~~’~~~~ ~~~~~~~~~~. ~~~ ~~~~ renvoyé au disque. ~~’~~~~ ~~~~ ~~~~~~~ ~~~~~~ ~~~~~~~~~~~~, ~~~ ~~~~~~~~, ~~~~~~ ~~~~ ~~’~~~ ~~~~~~~~ ~~~~~ ~~~ ~~~~ ~~’~~~ ~~~ ~~~~~~~~~ : ~~~ ~~’~~~~ ~~~~ ~~~~~~~~, ~~~ ~~~ ~~’~~~~~~ ~~~~ ~~~ ~~~~~~~~~ horizons, on ne ~~~~~ ~~~~ ~~~ ~~~~~~~~~~~~, ~~~ ~~’~~~~~~~~ ~~~~~. ~~~~~ ~~’~~~~ ~~~~~~ ~~~~ ~~~~~~~ ~~~~~~ ~~~~~~~~, ~~~~~ ~~~~~~~~~~~~~~ ~~~ ~~~~~~~~~~~. ~~~~~ ~~~~~, ~~~ ~~~~~~~~~~ ~~~~~~, ~~~ ~~~~~~~~ ~~~ ~~~~~~~, et deux fois l’Allegro molto final, ~~~~ ~~~ ~~~~~~~~~~~~ ~~~~~~~ ~~~~~~~~ (~~~~~~~ ~~~ ~~~~~~~ ~~~~~~~) ; ~~~ ~~~~~~, ~~~~~ ~~~~~ les Fantasiestücke op.111 ~~~ ~~~~~~~~~ ; ~~~ ~~~~~~~ ~~~ ~~~~~~~~~~ morceau, Kräftig ~~~~ ~~~~~ markiert, ~~~~~~~~~~ à me mettre ~~’~~~~~~~~~~~ ~~~~~~~ ~~~ ~~~ ~~~ ~~’~~~~~~ ~~~~~. ~~~~~ ~~~~ ~~~~~~~~~~~ ~~~~~ ~~~~~~~~~~ ~~~~ ~~~~ Marches ~~~ ~~~~~, ~~~.~~~, ~~~~ ~~~ ~~~~~~~~ ~~~~ ~~~ ~~~~~~~ ~~~ ~~~~~ ~~~~~~, acheté jadis pour les Chants ~~~ l’Aube, ~~~ ~~~~~~ ~~ ~~~~~~~~, ~~~~ ~~’~~~~~~ face.\nVers ~~~ ~~~ semaine : Ils ~~~~~ ~~~~~~~, ~~~~ ~~’~~~~ ~~~~~~~~~ ~~~ finir.


Pajenn:Perrot - Bue ar Zent.djvu/678 - Wikimammenn\nPajenn:Perrot - Bue ar Zent.djvu/678\nI. — Ma n’oc’h ket c’hoaz en Breuriez ar Rozêra, eun dra vat e vefe d’ec’h, gant ar gouel-man, rei d’ezi hoc’h hano. Goulenn a rêr digant ar re a fell d’eze mont ebarz daou dra hepken :\nDa gentan, m’o devo pep-hini aneze eur chapeled a bemp, dek pe bempzek dizenez, binniget gant eun Tad eus a Urz sant Dominik, pe gant eur beleg hag en deus bet ar c’halloud d’hen ober digant jeneral ar Vreudeur-Prezegerien.\nGoulenn a rêr, d’an eil, ma lavarfont, bep sun, pempzek dizenez ar Rozêra war o chapeled binniget, en eur zonjal en pempzek mister ar Rozêra.\nKement hini a zo en Breuriez ar Rozêra a c’hall gonid eun induljans plenier, bep sul kentan ar miz ha bep gouel ar Werc’hez, gant kovez, kommunian ha pedi evit ezommou an Iliz ; ouspen-ze, ma heuilh prosesion ar Rozêra, e c’hall gonid eun eil induljans plenier.\nAn holl gristenien a heuil gant devosion prosesion ar zul kentan’r miz, goude ma n’o defe ket tostaet ouz ar zakramanchou, a c’hall gonid eun induljans a seiz vla ha seiz koaraïz.\nII. — Pardon ar Rozêra a zo eun induljans plenier roët gant ar pab Pi V, en memor eus viktor Lepant, hag a c’hall bezan gonezet, bep bla, gant an holl gristenien, a-bouez kovez, kommunian ha pedi dirak ôter ar Rozêra. An induljans-ze a c’hall bezan gonezet adalek gousperou kentan ar gouel, da lavaret eo, adalek kreiste derc’hent sul ar Rozêra, betek kuz-heol en de-ze, ken alies gwech mac’h êr en eun iliz ha ma peder enni dirak ôter ar Rozêra.\nIII. — Ken alies gwech ha ma lavarer Pedennou miz ar Rozêra, pe en iliz, pe er gêr, ma n’haller ket mont d’an iliz, e c’honezer eun induljans a seiz vla ha seiz koaraïz. Kement hini a lavar ar pedennou-z’e evel m’eo dleet, dek gwech epad ar miz, a c’hone eun induljans plenier, ha kement hini a ya da gommunian goude bezan bet o kovez da zul ar Rozêra, pe da unan eus an eiz de tostan, hag a bed evit ezommou an Iliz, a c’hone eun induljans plenier.\nHoll induljansou ar Rozêra a c’haller kinnig aneze evit delivrans an anaon.\nAr Rozêra a zo eur gurunen gaer, a zo ganti c’houez an nenv ; kutuilhomp eta bemde, dreist-oll epad miz here, ar roz a ya d’hen ober, ha blansonomp gante kurunennou hag a skedo da viken war dâl hon Mamm hag hon Itron.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/678&oldid=140974 »


Alfonso Iañ Aragon - Wikipedia\nAlfonso Iañ Aragon\nUr pennad Alfonso Iañ zo ivez.\nDelwenn Alfonso Iañ Aragon, e Zaragoza\nAlfonso Iañ (war-dro 1073- 1134), lesanvet el Batallador, a oa roue Aragon ha roue Pamplona adal 1104 betek e varv en 1134.\nMab e oa d'ar roue Sancho Ramírez, pe Sancho Iañ Aragon (roue Aragon ha Pamplona entre 1063 ha 1094) ha d'e eil pried Félicie de Roucy. Ren a reas war-lerc'h e hantervreur, Pedro Iañ Aragon. Ur roue brezelour e voe, ha brasaat a reas e rouantelezh, kemer Zaragoza diwar-goust Muzulmaned taifa Zaragoza, ha lodenn greiz traonienn ar stêr Ebro.\nDimezet e oa da Urraca Iañ León en 1109, ha neuze e oa roue León, roue Kastilha ha roue Galiza en he ser. neuze e kemeras an titl a « Impalaer León ha roue Spagn en he fezh » pe « Impalaer Spagn en he fezh ».\nEn 1114 e tispartias an daou bried, dre ma ne roe ar wreg rouanez mab ebet d'ar roue, ha rannet e voe o div rouantelezh, ha dre ma rae an uhelidi o seizh gwellañ evit terrién an unaniezh.\nMarv ar roue[kemmañ | kemmañ ar vammenn]\nEn 1134 e varvas Alfonso Iañ en emgann Fraga, hag eñ divugel. Fall an traoù er rouantelezh. Bec'h en doa bet ar roue gant e wreg Urraca Iañ León, bec'h gant ar pab Paskal II. En e destamant e laoskas e rouantelezh gant an urzhioù armet: Urzh an Templ, Urzh an Ospital, Urzh ar Sepulkr Santel. Uhelidi ar vro avat ne oant ket evit gouzañv kement-se, ha mont a rejont da dennañ eus e gouent ar manac'h Ramiro, breur da Alfonso, da reiñ ar gurunenn dezhañ. Ha setu Ramiro II Aragon, lesanvet el Monje (ar Manac'h), war gador roue Aragon, tra ma voe lakaet García Ramírez el Restaurador en Navarra, ha rannet an div vro.\nAdtapet diwar « https://br.wikipedia.org/w/index.php?title=Alfonso_Iañ_Aragon&oldid=1922059 »\nGanedigezhioù ar bloavezhioù 1070